
Sabatul

În toate timpurile, când Dumnezeu a lucrat pe pământ într-un fel deosebit prin Duhul Lui, în inimile copiilor lui Dumnezeu a luat naştere dorinţa ca să trăiască după Cuvântul lui Dumnezeu şi să facă totul ce a poruncit El. Această dorinţă o trezeşte Duhul lui Dumnezeu în oameni prin vestirea curată şi serioasă a Cuvântului. Aproape întotdeauna s-au ivit aceleaşi întrebări, referitor la care era  normal că părerile se despărţeau.

   În cercetarea noastră dorim să arătăm poziţia biblică despre sabat,  nu părerea şi învăţătura unei anumite direcţii de credinţă. De aceea, noi ne ţinem doar de ceea ce este scris în mărturia întreagă a Bibliei.

   Mai întâi,  trebuie să luăm seama la ceva, şi anume: când, pentru cine şi cu ce scop a fost dată o învăţătură sau poruncă de către Dumnezeu. Este foarte necesar ca să fie luate în considerare toate textele posibile care aparţin unei temă.

   După terminarea lucrării de creaţie, Dumnezeu s-a odihnit în a şaptea zi. „Dumnezeu a binecuvîntat ziua a şaptea şi a sfinţit-o, pentru că în ziua aceasta S'a odihnit de toată lucrarea Lui, pe care o zidise şi o făcuse.” – Geneza 2, 3. 
   În ciuda accentului care a fost pus pe ziua a şaptea, a trecut o perioadă de timp de două mii cinci sute de ani în care sabatul nu a fost amintit deloc, respectiv de la Adam la Enoh, la Noe, la Avraam şi până la darea poruncilor. Prima dată, în darea poruncilor, Dumnezeu a declarat sabatul ca poruncă; „Adu-ţi aminte de ziua de odihnă, ca s'o sfinţeşti. Să lucrezi şase zile, şi să-ţi faci lucrul tău. Dar ziua a şaptea este o zi de sărbătoare - ziua de odihnă închinată Domnului, Dumnezeului tău: să nu faci nici o lucrare în ea, nici tu, nici fiul tău, nici fiica ta, nici robul tău, nici roaba ta, nici vita ta, nici străinul care este în casa ta. Căci în şase zile a făcut Domnul cerurile, pămîntul şi marea, şi tot ce este în ele, iar în ziua a şaptea S'a odihnit: de aceea a binecuvîntat Domnul ziua de odihnă şi a sfinţit-o.” (Exod 20: 8-11)

     În Exod 31:12-17 este obligată adunarea lui Israel de trei ori să ţină sabatul: „Domnul a vorbit lui Moise, şi a zis: „Vorbeşte copiilor lui Israel, şi spune-le: «Să nu care cumva să nu ţineţi sabatele Mele, căci acesta va fi între Mine şi voi, şi urmaşii voştri, un semn după care se va cunoaşte că Eu sînt Domnul, care vă sfinţesc. Să ţineţi Sabatul, căci el va fi pentru voi ceva sfînt. Cine îl va călca, va fi pedepsit cu moartea; cine va face vreo lucrare în ziua aceasta, va fi nimicit din mijlocul poporului său. Să lucrezi şase zile; dar a şaptea este Sabatul, ziua de odihnă, închinată Domnului. Cine va face vreo lucrare în ziua Sabatului, va fi pedepsit cu moartea. Copiii lui Israel să păzească Sabatul, prăznuindu-l, ei şi urmaşii lor, ca un legămînt necurmat. Aceasta va fi între Mine şi copiii lui Israel un semn vecinic; căci în şase zile a făcut Domnul cerurile şi pămîntul, iar în ziua a şaptea S'a odihnit şi a răsuflat.“
    Domnul Dumnezeu a stabilit poporului Israel ziua a şaptea ca ziua sfinţită de odihnă. EL a stabilit şi anul al şaptelea ca „anul de sabat”, „anul de odihnă” pentru Israel: „Timp de şase ani, să semeni pămîntul, şi să-i strîngi rodul. Dar în al şaptelea, să-i dai răgaz, şi să-l laşi să se odihnească; din rodul lui să mănînce săracii poporului tău...” - Exod 23:10-11.
     De asemenea, Dumnezeu a ordonat poporului său de legământ anul al cincizecilea ca „anul de veselie”. „Să numeri şapte săptămîni de ani, de şapte ori şapte ani, şi zilele acestor şapte săptămîni de ani vor face patruzeci şi nouă de ani. În a zecea zi a lunii a şaptea, să pui să sune cu trîmbiţa răsunătoare; în ziua ispăşirii, să sunaţi cu trîmbiţa în toată ţara voastră. Şi să sfinţiţi astfel anul al cincizecilea, să vestiţi slobozenia în ţară pentru toţi locuitorii ei: acesta să fie pentru voi anul de veselie; fiecare din voi să se întoarcă la moşia lui, şi fiecare din voi să se întoarcă în familia lui. Anul al cincizecilea să fie pentru voi anul de veselie…“ Ziua a şaptea, anul al şaptelea şi, după aceea, anul de veselie au avut o însemnătate deosebită pentru Israel. Aşa cum am văzut, Domnul Dumnezeu şi-a obligat poporul său de legământ la ţinerea sabatului într-un mod deosebit. Domnul Isus a folosit fiecare posibilitate să vorbească in ziua sabatului acelora care s-au adunat pentru rugăciune. EL însuşi a ţinut sabatul şi l-a sfinţit, însă a şi mântuit şi vindecat, pentru că El este Domnul peste sabat: „Şi le zicea: iul omului este Domn chiar şi al .Sabatului”- Luca 6:5. „Sabatul a fost făcut pentru om, iar nu omul pentru Sabat; aşa că Fiul omului este Domn chiar şi al Sabatului.“ - Marcu 2:27-28. De aceea, aveau voie în ziua de sabat să scoată afară oaia sau boul care a căzut în fântână - Luca14:5: „Pe urmă le-a zis: ”Cine dintre voi, dacă-i cade copilul sau boul în fântână, nu-l va scoate îndată afară, în ziua Sabatului?” . Şi apostolii au folosit fiecare posibilitate pentru a vesti Cuvântul de sabat: - Fapte.17:2: ”Pavel, după obiceiul său a intrat în sinagogă. Trei zile de Sabat a vorbit cu ei din Scripturi.”; Fapte 18:4: „.Pavel vorbea în Sinagogă în fiecare zi de Sabat, şi îndupleca pe Iudei şi pe Greci.”

        Shabath înseamnă „odihnă“, aşa cum Shalom înseamnă „pace“. Dumnezeu s-a odihnit după desăvârşirea lucrării de creaţiune şi îi conduce pe ai Săi în odihna Lui după isprăvirea răscumpărării, şi anume în pacea cu Dumnezeu prin Isus Hristos, Domnul nostru. Trist este că poporul Israel, căruia i-au fost date de fapt legea şi făgăduinţele - Romani 9:4: „Ei sunt Israeliţi, au înfierea, slava, legămintele, darea Legii, slujba dumnezeiască, făgăduinţele…”. Ei n-au recunoscut însemnătatea spirituală pe care a preaumbrit-o ziua a şaptea. 

     Aşa vorbeşte Domnul: „Patruzeci de ani M'am scîrbit de neamul acesta, şi am zis: „Este un popor cu inima rătăcită; ei nu cunosc căile Mele. De aceea am jurat în mânia Mea: „Nu vor intra în odihna Mea!“  - Ps.95:10-11.  Întregului Israel, care a ţinut sabatul „sus şi sfânt“, îi trebuia exprimată mustrarea: „Dar ei au fost neascultători şi au întristat pe Duhul Lui cel sfînt; iar El li s'a făcut vrăjmaş şi a luptat împotriva lor.“ - Isaia 63:10. Minorităţii, respectiv celor care au aşteptat în credinţă şi ascultare, i se potriveşte: „Ca turma, care se pogoară în vale, aşa i-a dus Duhul Domnului la odihnă. (versetul 14 - în biblia în limba germană este turma, nu fiara)“ 

    În scrisoarea către evrei, acestei teme despre „odihna de sabat“ îi este dedicat destul spaţiu în capitolele 3 şi 4, şi anume cu referire la Psalmul 95 şi în comparaţie cu poporul de legământ vechi testamentar. Noi cităm cu privire la Noul Testament:: „De aceea, cum zice Duhul Sfînt: „Astăzi, dacă auziţi glasul Lui, nu vă împietriţi inimile…„Ei totdeauna se rătăcesc în inima lor…“  - Evrei 3:7-10. Din cauza necredinţei şi neascultării lor n-au putut intra în odihna lui Dumnezeu, cu toate că ţineau sabatul. De aceea, este scris în capitolul 4: „Să luăm dar bine seama, ca, atâta vreme cât rămâne în picioare făgăduinţa intrării în odihna Lui… Pe când noi, fiindcă am crezut, intrăm în „odihna“, despre care a vorbit El…aşa hotărăşte din nou o zi – „ziua mântuirii“ - Isaia 49.8 şi 2 Corinteni 6:2 -  „Astăzi,“ - zicînd, în David, după atîta vreme, cum s'a spus mai sus:

   „Astăzi, dacă auziţi glasul Lui, nu vă împietriţi inimile!“ Căci, dacă le-ar fi dat Iosua odihna, n'ar mai vorbi Dumnezeu după aceea de o altă zi. Rămîne dar o odihnă ca cea de Sabat pentru poporul lui Dumnezeu.“ – Evrei 4:1-10. Aici nu este scris nimic despre o „odihnă de sabat“, ci despre  „odihna sabatului“, iar aceasta este odihna în Dumnezeu. Şi anume, aşa cum Dumnezeu s-a odihnit de lucrarea lui de creaţie, aşa se odihnesc toţi copiii lui Dumnezeu în El, după isprăvirea lucrării de mântuire.

     În Evrei 8:7 citim: „În adevăr, dacă legământul dintâi ar fi fost fără cusur, n'ar mai fi fost vorba să fie înlocuit cu un al doilea.“ De asemenea este scris: „În adevăr, Legea, care are umbra bunurilor viitoare, nu înfăţişarea adevărată a lucrurilor, nu poate niciodată… să facă desăvârşiţi pe cei ce se apropie.“  - Evrei 10:1. Isus, Mântuitorul nostru, a fost răspunsul; doar prin El singur ajungem ţinta. EL strigă tuturora: „Veniţi la Mine,  toţi cei trudiţi şi împovăraţ, şi Eu vă voi da odihnă!“ Mântuitorul zice mai departe: „Luaţi jugul Meu asupra voastră, şi învăţaţi de la Mine, căci Eu sunt blând şi smerit cu inima; şi veţi găsi odihnă pentru sufletele voastre.“  - Matei 11:28-29.

     In biserica nou testamentară, fraţii care au devenit credincioşi au dorit să trăiască şi mai departe în timpul de har conform prescripţiilor legii. S-a ajuns la întrebarea: la ce să dea atenţie credincioşii dintre neamuri? Aici citim în Fapte. 15:19-20: „… să nu mai punem peste voi nici o altă greutate decât ceea ce trebuie, adică: să vă feriţi de lucrurile jertfite idolilor, de sânge, de dobitoace zugrumate, şi de curvie, lucruri de cari, dacă vă veţi păzi, va fi bine de voi…“ Din versetul 28 reiese clar că în luarea aceastei decizii nu este vorba despre părerea apostolilor şi a bătrânilor, ci aşa cum este scris : ,,Căci s'a părut nimerit Duhului Sfînt şi nouă, să nu mai punem peste voi nicio altă greutate decât ceeace trebuie…’’  

     Pavel scrie în Rom. 14 :5 : ,, Unul socoteşte o zi mai pe sus decât alta; pentru altul, toate zilele sunt la fel. Fiecare să fie deplin încredinţat în mintea lui.’’  Dacă ar fi fost necesar pentru credincioşii dintre neamuri, apostolii ar fi fixat o anumită zi. Dar Pavel dă mână liberă fiecăruia şi scrie mai departe : ,,Cine face deosebire între zile, pentru Domnul o face.’’  (Vers.6). Şi cine o face pentru Domnul, acela îi lasă pe toţi ceilalţi în pace.  Evident, nu a fost stabilit nimic în învăţătura apostolilor referitor la ţinerea unei zile - Fapte.2 :42 : «Ei stăruiau în învăţătura apostolilor, în legătura frăţească, în frângerea pâinii, şi în rugăciuni. ». În acea vreme scrisorile lui Pavel au fost citite de credincioşii dintre evrei şi dintre neamuri, şi el nu a insistat ca sabatul să fie ţinut. Pentru evrei, aceasta a fost ceva de la sine înţeles. Şi sărbătorile au rămas pentru ei cu însemnătate nou testamentară. Aşa s-a grăbit Pavel să fie la sărbătoarea Cincizecimii din Ieusalim  - Fap.20 :16 : «Pavel se hotărâse să treacă pe lângă Efes, ca să nu piardă vremea în Asia ; căci se grăbea ca, dacă-i va fi cu putinţă, să fie în Ierusalim de ziua Cincizecimii ». 

        Deci, în Noul Testament nu mai este vorba despre o zi din săptămână, ci despre odihna statornică în Dumnezeu şi despre odihna veşnică în Dumnezeu. Noi nu sutem doar într-o zi aproape şi dedicaţi lui Dumnezeu, ci pentru totdeauna. EL a luat locuinţă în noi şi a făcut lucrarea Sa de har în noi. Aşa am ajuns noi la odihnă de lucrările personale şi ne odihnim tot timpul în Dumnezeul Cel viu. De aceea, este o «odihnă a Sabatului» şi nu o «odihnă de sabat». În primul legământ, omul a avut nevoie într-o zi de odihnă trupească; în timp ce în noul legământ omul are nevoie de o odihnă sufletească. În odihna de sabat putea să intre fiecare, şi asta deja de la porunca sabatului. Dar este vorba despre adevărata odihnă şi despre pacea în Dumnezeu prin Isus Hristos, Domnul nostru. După întemeierea Bisericii nou testamentare, nu există nici o indicaţie unde apostolii ar fi poruncit să se ţină sabatul după modelul cel vechi. Dimpotrivă, Pavel scrie, călăuzit prin Duhul, următoarele cuvinte de avertizare : ,,Nimeni dar să nu vă judece cu privire la mîncare sau băutură, sau cu privire la o zi de sărbătoare, cu privire la o lună nouă, sau cu privire la o zi de Sabat…’’ – Coloseni 2 :16-18. Acest text este foarte explicit, îndeosebi cuvintele ,, să nu vă judece’’.  Nu se întâmplă că aceia care fac măntuirea dependentă de ţinerea sabatului îi judecă pe alţii ? Ei le neagă celorlalţi toată mântuirea în Hristos şi îi plasează chiar antihristului. Dar credincioşilor dintre neamuri, conform Sfintei Scripturi, nu este voie să li se pună vreo greutate cu privire la tăierea împrejur sau la ţinerea sabatului - Galateni 6:15-16 : « Căci în Hristos Isus nici tăierea împrejur, nici netăierea împrejur nu sunt nimic, ci a fi o făptură nouă. Şi peste toţi cei ce vor umbla după dreptarul acesta şi peste Israelul lui Dumnezeu să fie pace şi îndurare ! ». 

     Faptul că Domnul Isus a învăţat de sabat şi a vestit Împărăţia lui Dumnezeu în sinagogă şi în templu, este cunoscut tuturora. Şi apostolii, îndeosebi Pavel, a folosit ocazia în ziua adunării să predice oamenilor Cuvântul lui Dumnezeu. În Efes, Pavel a predicat doi ani, prima dată în sinagogă, dar după aceea într-o sală publică - Fapte 19:8 : « În urmă, Pavel a intrat în sinagogă, unde vorbea cu îndrăzneală. Timp de trei luni a vorbit cu ei despre lucruri privitoare la Împărăţia lui Dumnezeu, şi căuta să înduplece pe cei ce-l ascultau». Evanghelia se poate vesti în ziua de sabat la fel ca şi duminica şi în fiecare zi. 

     Când acest timp de har s-a scurs pentru Biserica nou testamentară, va începe o epocă nouă în legătură cu Israel şi atunci vor fi valabile pe pământ anumite hotărâri ale lui Dumnezeu referitoare la domnia în Împărăţia de o mie de ani. Aşa este scris în Isaia 66, 23: ,, În fiecare lună nouă şi în fiecare Sabat, va veni orice făptură să se închine înaintea Mea, - zice Domnul.’’ Şi de asemenea : ,, Toţi ceice vor mai rămânea din toate neamurile venite împotriva Ierusalimului, se vor sui în fiecare an să se închine înaintea Împăratului, Domnul oştirilor, şi să prăznuiască sărbătoarea corturilor.’’  - Zaharia 14:6.
Şi ceea ce Domnul Dumnezeu a stabilit pentru epoca Împărăţiei de o mie de ani, se va împlini, pentru că este scris : ,, Căci adevărat vă spun, cîtă vreme nu va trece cerul şi pămîntul, nu va trece o iotă sau o frîntură de slovă din Lege, înainte ca să se fi întîmplat toate lucrurile.’’  - Matei 5 :18.
Duminica

       În Noul Testament nu exista vreo poruncă deosebită de a sărbători duminica sau să fie pusă în locul sabatului. În Biblie găsim doar denumirea pentru ziua a şaptea a săptămânii, şi anume sabatul. O altă zi nu este numită cu numele. Este scris: ,, În ziua dinâîi a săptămînii..’’ - Ioan 20:1. Numirea zilelor săptămânii cu diferitele nume este de origine păgână, chiar şi ,,ziua soarelui’’, respectiv duminica. Dar noi suntem interesaţi doar de însemnătatea dumnezeiască a ,,ultimei’’ şi a ,,primei’’ zile a săptămânii, conform Sfintei Scripturi; toate celelalte le lăsăm în seama Aceluia care va judeca drept.

      Evangheliile mărturisesc unanim învierea Domnului Isus în prima zi a săptămânii, respectiv în ziua de după sabat: ,, Isus, după ce a înviat, în dimineaţa zilei dintîi a săptămînii,... - Marcu 16:9.  „Ziua dintâi” a săptămânii şi-a primit, prin învierea Domnului, însemnătatea prezentată în Vechiul Testament. În aceeaşi zi, Cel înviat S-a descoperit alor Săi: „În aceeaş zi, iată, doi ucenici se duceau la un sat, numit Emaus, care era la o depărtare de şaizeci de stadii de Ierusalim.” -  Luca 24:13. EL a ţinut cu ei o oră biblică, unde a inclus tot Vechiul Testament, legea lui Moise, Psalmii şi prorocii, şi le-a deschis mintea pentru Scriptură. În prima zi a săptămânii au avut loc învierea, călătoria cu cei doi ucenici spre Emaus, poposirea în casă, frângerea pâinii, după care L-au şi recunoscut  (Luca 24:13-35), iar seara Cel înviat a vizitat pe ucenicii Lui: „În seara aceleiaş zile, cea dintîi a săptămînii, pe cînd uşile locului unde erau adunaţi ucenicii erau încuiate, de frica Iudeilor, a venit Isus, a stătut în mijlocul lor, şi le-a zis: „Pace vouă!“  - Ioan 20:19.
        Este scris: „După opt zile, ucenicii lui Isus erau iarăş în casă; şi era şi Toma împreună cu ei.” (Ioan 20:26). De ce exact o săptămână mai târziu? De ce nu după trei sau cinci zile? Ce prioritate, că noi nu suntem învăţaţi de oameni, ci prin Cuvântul lui Dumnezeu! Nu doar ucenicii în Ierusalim au fost călăuziţi aşa de Dumnezeu, şi anume să se adune în prima zi a săptămâni, ci şi Pavel, fiindcă este scris: „În ziua dintâi a săptămânii, eram adunaţi la olaltă ca să frângem pâinea.” - Fapte 20:7.
     Este minunat să privim Scriptura sub călăuzirea Duhului Sfânt. Pavel a frânt pâinea cu sfinţii în ziua de după sabat; şi, prin aceasta, el a urmat exemplul Domnului, care, după înviere, a frânt-o în Emaus de prima dată, în prima zi din săptămână. Iar noi o sărbătorim în slujba divină, în ziua de sabat sau duminica, până va veni El  - 1Corinteni 11:26 „Pentru că , ori de câte ori mâncaţi din pâinea aceasta şi beţi din paharul acesta, vestiţi moartea Domnului, până va veni El.”.
     Deci, dacă Pavel a fost călăuzit prin Duhul să scoată în evidenţă că s-au adunat în prima zi după sabat, atunci aceasta are o importanţă deosebită. El ar fi putut să scrie: „Noi ne-am adunat ca să frângem pâinea”, fără să amintească prima zi din săptămână. Şi în aceasta înţelepciunea lui Dumnezeu este găsită dreaptă de copiii lui. Prin urmare, dacă noi ne adunăm în ziua de după sabat pentru a asculta Cuvântul, pentru părtăşie, rugăciune şi frângerea pâinii, atunci acest lucru este cu siguranţă în concordanţă cu practica Domnului şi a apostolilor, şi astfel în voia lui Dumnezeu.  In rest, focul Duhului ardea aşa de puternic în creştinii de la început, încât Duhul i-a însufleţit să ţină adunare în fiecare zi: „... Şi în fiecare zi, în Templu şi acasă, nu încetau să înveţe pe oameni, şi să vestească Evanghelia lui Isus Hristos.” - Fapte. 5:42. Că Pavel a scos în evidenţă întâia zi a săptămânii, o vedem şi din faptul că a ordonat şi strângerea de ajutoare pentru sfinţi în această zi: „În ziua dintâi a săptămânii, fiecare din voi să pună deoparte...”  - 1Corinteni 16:2. Noi nu putem să credem altcumva, decât cum zice Scriptura, şi anume că fiecare lucru să fie zidit pe două sau trei mărturii. Credinciosul Domn S-a îngrijit de poporul său şi în această privinţă. Deja în Vechiul Testament, El a dat indicaţia pentru această zi. În Levetic 23:7 scrie: „În ziua întâia, să aveţi o adunare sfântă: atunci să nu faceţi nici o lucrare de slugă.” În vers. 10 scrie: „...să aduceţi preotului un snop... preotul să-l legene într'o parte şi într'alta, în ziua după Sabat.”(vers.10 -11).  Snopul dintâi a fost deci legănat de preot în ziua de după sabat. Ce indicaţie puternică este aici pentru recolta de suflete nou testamentară a celor întâi născuţi! Preotul trebuia să legene snopul înaintea Domnului în ziua dintâi a săptămânii. Este uşor de cuprins ce se înţelege prin noţiunea „a legăna”; spicele separate au fost strânse împreună şi aşa s-a format un întreg, un snop  - Ps. 126:5-6: „Cei ce seamănă cu lacrimi, vor secera cu cântări de veselie. Cel ce umblă plângând, când aruncă sămânţa, se întoarce cu veselie, când îşi strânge snopii”. . Isus Hristos este „Cel dintâi” iar Biserica Nou Testamentară este „ceata întâilor născuţi„ şi anume Trupul Lui. Toate mădularele sunt legate cu Capul şi între ele. EL a fost bobul de grâu (Ioan 12:24: „Adevărat, adevărat, vă spun, că, dacă grăuntele de grâu, care a căzut pe pământ, nu moare, rămâne singur; dar dacă moare, aduce multă roadă”), care a căzut în pământ, iar ai Lui sunt grâul copt, care este recoltat şi adunat în grânarul ceresc - Matei 3:12 :”Acela îşi are lopata în mână, îşi va curăţa cu desăvârşire aria, şi îşi va strânge grâul în grânar; dar pleava o va arde într-un foc care nu se stinge”. 

      În Vechiul Testament a fost preotul cel care a legănat snopul natural. În Noul Testament este Isus Hristos, Marele Preot al mărturisirii noastre, Cel care leagănă gloata întâilor născuţi, răscumpăraţi de pe pământ – în El avem viaţa, fiinţa si suntem mişcaţi de El  - Fapte 17:28: „Căci în El avem viaţa, mişcarea şi fiinţa, după cum au zis şi unii din poeţii voştri: „Suntem din neamul Lui…”.

      Însemnătatea „ zilei dintâi ” străluceşte pentru toţi care doresc s-o vadă. „Din ziua după Sabat, din ziua când veţi aduce snopul ca să fie legănat într'o parte şi într'alta, să număraţi şapte săptămâni întregi... până în ziua care vine după al şaptelea Sabat...”  - Lev.23:15-16. În aceste cuvinte ne este descrisă exact socoteala pentru umplerea rodului dintâi cu Duhul Sfânt. Trebuiau să treacă 7x7, deci 49 de zile, cea care urmează după aceea este ziua „cincizecimii”, şi anume ziua 50. Exact în ziua a cincizecea, după ce Hristos, Cel dintâi, care a înviat biruitor dintre cei morţi, a venit revărsarea Duhului Sfânt. S-a întâmplat în acea zi, care urma după al şaptelea sabat. Prin aceasta, învierea şi revărsarea Duhului Sfânt au fost fixate de însuşi Dumnezeu deja în Vechiul Testament, în prima zi a săptămânii. Nu doar învierea, ci şi revărsarea Duhului Sfânt s-a întâmplat, conform Scripturii, în ziua de după sabat. Cine doreşte să obiecteze ceva împotriva unor cuvinte atât de clare şi adevărate ale Scripturii? Cine nu crede fiecare cuvânt aşa cum este scris, ci încearcă să potrivească cuvintele Scripturii după gândirea personală, nu a înţeles limba lui Dumnezeu. Oricine se ridică împotriva mărturiei întregi a Scripturii, nu crede ce zice Cuvântul, ci propria interpretare.

Semnul fiarei

Există în unele comunităţi credincioase învăţătura, în care se afirmă, că toţi cei care ţin slujba dumnezeiască duminica şi nu de sabat după lege, aparţin antihristului. Sub apelul din Apoc. 14:6-13 se pretinde: „Cine ţine duminica slujba dumnezeiască, are semnul fiarei, şi va fi chinuit în veşnicie.“ Aceasta este o răstălmăcire rău intenţionaţă, nu doar pentru că este falsă, căci acolo nu este nimic scris de duminică, ci pentru că duce în eroare de la ceea ce este de fapt adevărat. Dacă este vorba despre  ceva atât de decisiv, şi anume despre semnul direct de recunoaştere al antihristului, atunci trebuie cu atât mai mult incluse toate textele care vorbesc despre aceasta şi aduse toate la un numitor absolut biblic. Fiecare răstălmăcire despotică a unui text biblic, este lucrarea duşmanului. Necesară este descoperirea însemnătăţii adevărate, care reiese doar atunci când se iau toate textele biblice care aparţin de această temă..

       Apoc.13:11-18 ne dă lămuriri asupra evenimentelor timpului de sfârşit şi despre aceea că la semnul fiarei este vorba despre „numărul unui om“, şi nu de numărul unei zile. Numărul „super omului“ ne-a fost chiar socotit: 666. Din timpul reformaţiunii a fost identificat ca VICARIUS FILII DEI şi a fost folosit ţintind spre papalitate. Nu există nici un verset biblic care zice că, dacă cineva care predică sau ia parte la serviciul divin duminica, să poarte semnul fiarei. Şi nu există nici un singur verset care ar presupune că, oricine ţine sabatul, are pecetea lui Dumnezeu, aşa cum se susţine de către unii. Acestea sunt învăţături omeneşti, total nebiblice. Pecetea lui Dumnezeu li se pune adevăraţilor credincioşi conform Scripturii prin Duhul Sfânt (2Cor.1:21-22; Efes.1:13; Efes. 4:30). Ca bază închipuită de argumentaţie, se foloseşte cuvântul din Daniel 7:25. Dar este rupt din context, căci se referă la vremea sfârşitului, în care poporul Israel, după ruperea legământului (Daniel 9:27), va fi predat antihristului: „El va rosti vorbe de hulă împotriva Celui Prea Înalt, va asupri pe sfinţii Celui Prea Înalt, şi se va încumeta să schimbe vremile şi legea; şi sfinţii vor fi daţi în mâinile lui timp de o vreme, două vremi, şi o jumătate de vreme.” -  Daniel7:25. Daniel nu a văzut lucruri care să privească Biserica, ci ceea ce se va întâmpla cu Israel. - Daniel 10:14: „Acum vin să-ţi fac de cunoscut ce are să se întâmple poporului tău în vremurile de apoi, căci vedenia este cu privire tot la acele vremuri îndepărtate”.
        Trebuie citit fiecare text biblic până la capăt şi trebuie lăsat în contextul în care aparţine de fapt. Cine citeşte de exemplu Daniel 7:23-27, recunoaşte clar că se referă la ultima perioadă de trei ani şi jumătate ai necazului cel mare, după care va începe domnia Împărăţiei de o mie de ani: „Dar domnia, stăpânirea şi puterea tuturor împărăţiilor cari sunt pretutindeni supt ceruri, se vor da poporului sfinţilor Celui Prea Înalt.” - Daniel 7:27. Cu  referire la perioada de timp pentru Israel, în care este vorba despre semnul fiarei, este scris: „Aici este răbdarea sfinţilor, cari păzesc poruncile lui Dumnezeu şi credinţa lui Isus. Şi am auzit un glas din cer, care zicea: „Scrie: Ferice de acum încolo de morţii, cari mor în Domnul!“ - „Da“, zice Duhul; „ei se vor odihni de ostenelile lor, căci faptele lor îi urmează!“ – Apocalipsa 14:12-13.
        Presupunerea că duminica este introdusă de biserica catolică, nu se potriveşte. Ziua întâi a săptămânii a fost deja ziua de adunare a Domnului nostru înviat şi a apostolilor şi, de asemenea, a credincioşilor din creştinismul primar. Noţiunea „ziua soarelui” este desigur de origine păgână, şi, prin aceasta, punerea numelui acestei zi dintâi este ne-biblică, dar nu ziua în sine însuşi. Adevărat este că ura bisericii romane în secolul al treilea a devenit aşa de mare împotriva evreilor, încât în final evreii au fost blestemaţi ca fiind ucigaşi ai lui Hristos şi au fost respinşi împreună cu sabatul. În anul 321, înainte ca biserica romană să existe ca organizaţie, împăratul Constantin a dat un decret în care el a interzis evreilor să ţină sabatul şi le-a ordonat duminica drept zi de rugăciune. Pentru toţi cetăţenii împărăţiei romane a fost introdusă duminica drept zi de rugăciune. Aşa a fost luat sabatul poporului vechi testamentar, care le-a fost poruncit de însuşi Dumnezeu, astfel au fost prăbuşiţi într-un necaz de conştiinţă, şi au fost abandonaţi alungării şi persecuţiei, chiar şi morţii. Această ordonanţă merge pe contul practicii bărbaţilor bisericii şi este complet greşit. Pe cealaltă parte, nu are nimeni dreptul să facă Bisericii nou testamentare probleme de conştiinţă din cauza sabatului. Noi nu am fost obligaţi să ţinem sabatul, nici duminica, ci am fost graţiaţi şi trăim în libertatea copiilor lui Dumnezeu. Şi cine declară duminica ca fiind „ziua Domnului” este orb duhovniceşte. În tot Vechiul şi Noul Testament este mult descrisă „ziua Domnului” (Ioel 3:4; Fapte 2:20 ş.a.). Aşa este scris, că soarele se va preface în întuneric şi luna în sânge, înainte ca să vină „ziua Domnului”. „Ziua Domului” va veni ca un hoţ noaptea ( 1Tesal. 5:1-3 ş. a.). La aceasta se referă  Apocalipsa 1:10; nu la duminică. Ioan nu a văzut pe insula Patmos ce se va întâmpla într-o duminică, ci ceea ce se va întâmpla în „ziua Domnului ”, aşa cum este relatat în capitolele următoare. Este de remarcat că Dumnezeu nu a dorit să facă din neamuri creştini evrei, ci copii ai lui Dumnezeu, care sunt călăuziţi de Duhul lui Dumnezeu. Natural, nimeni să nu încerce să facă din evrei creştini dintre neamuri. De fapt, nu există „creştini evrei ” şi nici „creştini dintre neamuri”, ci există doar credincioşi biblici dintre evrei şi neamuri, care sunt născuţi din nou şi au devenit copii ai lui Dumnezeu. Totul trebuie lăsat în ordinea dumnezeiască. 

      Cei ce sărbătoresc sinceri şi serioşi sabatul ca poruncă în a şaptea zi, au prin aceasta doar litera Legii, dar nu şi descoperirea despre intrarea în odihnă, care a fost dăruită poporului lui Dumnezeu prin har. Rămâne de nădăjduit ca toţi să înţeleagă ce s-a prezentat aici pe scurt. Şi nu oricine să se angajeze să înveţe – Iacov 3:1: „Fraţii mei, să nu fiţi mulţi învăţători, căci ştiţi că vom primi o judecată mai aspră”. Însuşi Dumnezeu a pus în biserica Lui apostoli, proroci şi învăţători (1Corinteni 12:28; Efeseni 4:11),  care învaţă astăzi exact ceea ce a fost învăţat în creştinismul primar. 

    Fiecare temă biblică a fost tratată suficient în Scriptură. Pavel putea zice despre sine, că el a fost pus ca învăţător  - 1Timotei 2:7: „…şi propovăduitorul şi apostolul Lui am fost pus eu – spun adevărul în Hristos, nu mnt – ca să învăţ pe Neamuri credinţa şi adevărul.”; 2Timotei 1:11: „Propovăduitorul şi apostolul ei am fost pus eu şi învăţător al Neamurilor”.. Tot aşa ştim şi noi că toţi adevăraţii slujitori ai lui Dumnezeu vestesc învăţătura apostolilor conform Scripturii, aşa cum a fost ordonată în Biserica nou testamentară. Fiecare să se ţină de ceea ce ni s-a lăsat clar şi adevărat în Scriptură şi să uite fiecare răstălmăcire. Ferice de vestitorul care împarte corect Cuvântul adevărului, ferice de toţi care Îl cred cu adevărat!

    A fost un timp fără sabat până la darea legii. A fost timpul Israelului cu sabat. Dar acum ne aflăm în perioada timpului Bisericii, după aceea urmează domnia Împărăţiei în mia de ani. Domnul Dumnezeu să dăruiască har ca doar acela să înveţe care a fost el însuşi învăţat de  Dumnezeu şi doar acela să vorbească căruia i-a vorbit Domnul prin Cuvântul Lui, El fiind Singurul care dăruieşte claritate. Fie ca toţi să asculte ce zice Duhul lui Dumnezeu prin Cuvântul lui Dumnezeu.

     Dacă Biblia vorbeşte aşa de clar despre o temă, doar litera nu ajunge, ci întotdeauna trebuie ca totul să fie descoperit prin Duhul. Nu are nici un sens să-ţi pierzi timpul cu argumente şi discuţii. Cine nu se lasă învăţat prin Cuvânt, rămâne neînvăţat. Noi putem zice doar: „Israel, ca popor al lui Dumnezeu al vechiului legământ, să facă ceea ce Dumnezeu i-a zis. Poporul lui Dumnezeu al noului legământ să facă ceea ce ne-a fost lăsat de la înfiinţarea Bisericii nou testamentale în Cuvânt.” Binecuvântat să fie poporul Israel şi binecuvântat să fie Biserica lui Dumnezeu dintre naţiuni în Numele Domnului Isus Hristos! Amin! 

Israelul şi Biserica

În continuare vom vorbi despre alte teme în legătu​ră cu poporul Israel.

În data de 2 noiembrie 1917, guvernul britanic sta​bilise prin declaraţia Bolfaur, că Palestina este patria naţională a evreilor (Anglia era pe atunci puterea co​lonială răspunzătoare pentru teritoriul Palestinei). Dumnezeu se folosea de un guvern pământesc, care era pe vremea aceea o putere mondială, pentru a deschide o uşă pentru împlinirea prorociilor dumnezeieşti în istoria actuală a acestui popor. Noi ştim cu toţii prin câte necazuri au trebuit să treacă evreii în decursul seco​lelor, până la crimele bestiale ale Reich‑ului german din ultimul război.

În anul 1948 a luat fiinţă din nou statul Israel, după o răspândire a evreilor în toată lumea timp de două mii de ani. Domnul Isus compară poporul Israel cu smochinul, vorbind despre înflorirea acestuia. EL a spus în continuare că neamul acela (generaţia respectivă) nu va trece până când se vor întâmpla toate lucrurile din timpul sfârşitului. În ţara aceasta nu este linişte; ei trăiesc în nesiguranţă. Aproape în fiecare zi se a​nunţă prin presă despre evenimentele din Israel. Toată lumea, indiferent dacă este prieten sau duşman, politi​cian sau om de stat, creştin sau ateu, şi alţii, toţi pri​vesc cu încredere spre Israel. Nu este o simplă întâm​plare faptul că acest popor, după atâtea secole de pri​gonire sângeroasă, se află din nou în patria sa, ci este împlinirea unei prorocii importante. Aceasta ne arată clar că Domnul împlineşte făgăduinţele Sale. Timpul pentru neamuri se apropie de sfârşit, iar Domnul Se va întoarce din nou spre poporul Israel. Însuşi Dumnezeu are un plan cu acest popor. De aceea nu vom vorbi de pe o poziţie politică sau religioasă, ci dorim ca Sfânta Scrip​tură să ne vorbească.

Citim în prorocul Ieremia 31:10‑14: „Ascultaţi Cuvântul Domnului, neamuri, şi vestiţi‑l în ostroave depărtate! Spuneţi: „Cel ce a risipit pe Israel îl va aduna, şi‑l va păzi cum îşi păzeşte păstorul turma. Căci Domnul răscumpără pe Iacov, şi‑l izbăveşte din mâna unu​ia mai tare decât el. Ei vor veni şi vor chiui de bucurie pe înălţimile Sionului; vor alerga la bunătăţile Domnu​lui, la grâu, la must, la untdelemn, la oi şi boi, sufletul le va fi ca o grădină bine udată, şi nu vor mai tânji. A​tunci fetele se vor veseli la joc, tinerii şi bătrânii se vor bucura şi ei; le voi preface jalea în veselie, şi‑i voi mângâia, le voi da bucurie, după necazurile lor. Voi sătura de grăsime sufletul preoţilor, şi poporul Meu se va sătura de bunătăţile Mele, zice Domnul”. Acest Cuvânt s‑a împlinit în vremea noastră. Însuşi Domnul a adunat poporul acesta din mai mult de o sută de ţări, în patria părinţilor lor. EL îi mângâie după atâtea sufe​rinţe îndurate în lumea întreagă. Necazul lor a fost transformat în bucurie.

Istoria poporului Israel este cunoscută într-un mod contradictoriu. Au existat epoci de binecuvântare şi altele de blestem. Ei au avut biruinţe mari, la fel şi înfrângeri multe. Întotdeauna când poporul Israel lucra după voia Domnului, atunci El era cu ei şi îi fă​cea o binecuvântare şi pentru alţii. Dar dacă ei se în​depărtau de la căile Domnului, atunci El îi lăsa să cadă în mâinile duşmanului. Nici un popor de pe pământ nu a simţit aşa de mult dragostea lui Dumnezeu, dar şi pedeap​sa Lui, ca o consecinţă a neascultării. Binecuvântări deosebite a simţit poporul acesta atunci când crezuse Cuvântul descoperit, vestit de prorocii trimişi de Dumnezeu. Tot aşa au atras asupra lor şi pedeapsa, atunci când nu‑i ascultau pe proroci şi îi prigoneau din loc în loc, iar pe alţii i‑au ucis. Însuşi Domnul a împrăştiat Israelul în mânia Sa, dar acum îi adună din nou în dragostea Lui.

Încă prin Moise, Domnul a vorbit următoarele, în Deu​teronom 4:25‑30: „Când vei avea copii, şi copii din co​piii tăi, şi vei fi de multă vreme în ţară, dacă vă veţi strica, dacă vă veţi face chipuri cioplite, înfăţişări ale vreunui lucru, dacă veţi face ce este rău înaintea Domnului Dumnezeului vostru, ca să‑L mâniaţi, iau astăzi martor împotriva voastră cerul şi pământul, că veţi pieri de o moarte repede în ţara pe care o veţi lua în stăpânire dincolo de Iordan, şi nu veţi avea zile multe în ea, căci veţi fi nimiciţi de tot. Domnul vă va împrăş​tia printre popoare, şi nu veţi rămânea decât un mic nu​măr în mijlocul neamurilor unde vă va duce Domnul. Şi acolo veţi sluji unor dumnezei, care sunt o lucrare făcută de mâini omeneşti, de lemn şi de piatră, care nu pot nici să vadă, nici să audă, nici să mănânce, nici să miroase. Şi dacă de acolo vei căuta pe Domnul, Dumnezeul tău, Îl vei găsi, dacă‑L vei căuta din toată inima ta şi din tot sufletul tău. Şi după ce ţi se vor întâmpla toa​te aceste lucruri în strâmtorarea ta, în zilele de pe ur​mă, te vei întoarce la Domnul, Dumnezeul tău, şi vei ascul​ta glasul Lui”.

Israelul încă nu înţelege că acum se împlineşte o parte din istoria sa de mântuire. Conform Cuvântului, ve​dem că gândirea lor duhovnicească a fost împietrită deja în timpul lui Moise, atunci când trebuia ca el să‑şi aco​pere faţa cu o mahramă, după ce vorbea cu Domnul. Apos​tolul Pavel ne relatează aceste lucruri în 2 Corinteni  3:13‑15: „… şi nu facem ca Moise, care îşi punea o mahramă peste faţă, pentru ca fiii lui Israel să nu‑şi pironeas​că ochii asupra sfârşitului a aceea ce era trecător. Dar ei au rămas greoi la minte, căci până în ziua de astăzi,  la citirea Vechiului Testament, această mahramă rămâne neridicată, fiindcă mahrama este dată la o parte în Hris​tos. Da, până astăzi, când se citeşte Moise, rămâne o mahramă peste inimile lor”. Se pare că apostolul Pavel a scris acest Cuvânt pentru timpul nostru. Evreii citesc V.T., dar nu‑l înţeleg, pentru că nu au recunoscut pe Mesiah, astfel ei nu pot vedea Împlinirea Sfintei Scrip​turi. Încă din trecut, ei tăgăduiesc venirea lui Mesiah, aşa cum spune Ioan 1:11: „A venit la ai Săi, şi ai Săi nu L‑au primit”. Iudeii ortodocşi refuză până în ziua de azi recunoaşterea statului Israel, pentru că ei îşi susţin poziţia conform căreia Israelul îşi va începe existenta sa adevărată abia după venirea lui Mesiah.

Lepădarea poporului Israel a prilejuit primirea credincioşilor dintre neamuri, a Bisericii Domnului. Noi am devenit părtaşi mântuirii în Hristos. Ap. Pavel scrie în Romani 11:19‑24: „Dar vei zice: „Ramurile au fost tăiate ca să fiu altoit cu”. Adevărat: au fost tăiate din pricina necredinţei lor, şi tu stai în picioare prin credinţă: Nu te îngâmfa dar, ci teme‑te! Căci dacă n‑a cruţa Dumnezeu ramurile fireşti, nu te va cruţa nici pe tine. Uită‑te dar la bunătatea şi la asprimea lui Dum​nezeu: asprime, faţă de cei ce au căzut, şi bunătate faţă de tine, dacă nu încetezi să rămâi în bunătatea aceasta; altmintrelea, vei fi tăiat şi tu. Şi chiar ei: dacă nu stăruie în necredinţă, vor fi altoiţi; căci Dumnezeu poate să‑i altoiască iarăşi. Fiindcă, dacă tu, care ai fost tăiat dintr‑un măslin, care din fire era sălbatic, ai fost altoit, împotriva firii tale, într‑un măslin bun, şi mai mult vor fi altoiţi ei care sunt ramuri fireşti, în măslinul lor?”
Întreaga istorie a poporului Israel a fost stabi​lită prin profeţie în Vechiul şi Noul Testament. Pentru necredinţa lor, ei au fost împietriţi,  pentru că nu recu​noscuseră Calea Domnului. Prin credinţă au fost deschise inimile noastre şi cuprinse de bunătatea lui Dumne​zeu. Acum însă trebuie să avem grijă ca să nu ne lepă​dăm din nou de Hristos, răstignind pe Domnul din nou, şi ast​fel ne va lepăda şi El. Israelul, după ce Îl lepădase pe Hristos, au fost şi ei lepădaţi de Dumnezeu. Ei se poticniseră de lucrarea lui Dumnezeu, atribuind aceasta lui Satana. Ei îl crezuseră pe Baraba, ucigaşul. De a​tunci începând, ei au avut parte de mii şi mii de uci​deri. Ei L‑au respins pe Hristos, care este Viaţa. Acum trebuie să fim foarte atenţi ca să nu ne poticnim şi noi de lucrarea lui Dumnezeu din timpul acesta şi să alegem pe Baraba, pe antihristul care îşi revarsă mâ​nia împotriva credincioşilor rămaşi. Ap. Pavel scrie în Romani 11:25‑28: „Fraţilor, pentru ca să nu vă socotiţi singuri înţelepţi, nu vreau să nu ştiţi taina aceasta: o parte din Israel a căzut într‑o împietrire, care va ţi​nea până va intra numărul deplin al Neamurilor. Şi a​tunci tot Israelul va fi mântuit, după cum este scris: „Izbăvitorul va veni din Sion, şi va îndepărta toate nelegiuirile de la Iacov. Acesta va fi legământul pe care‑l voi face cu ei, când le voi şterge păcatele. În ce priveşte Evanghelia, ei sunt vrăjmaşi, şi aceasta spre binele vostru; dar în ce priveşte alegerea, sunt iubiţi din pricina părinţilor lor”. 

Iubiţi fraţi şi surori, Domnul! Dumnezeu, nu fa​ce nici o greşeală. Noi putem privi înapoi, la împlini​rea făgăduinţelor, şi să constatăm că Dumnezeu Îşi res​pectă făgăduinţele date prin Cuvântul Său. Căile Lui sunt mai înalte decât căile noastre şi gândurile Lui mai măreţe decât gândurile noastre. Noi putem ve​dea Calea Lui cu poporul Său, Israel, şi Calea pregătită pentru noi. EL să ne dăruiască tuturor claritate de​plină asupra împlinirii profetice a lucrării Sale cu poporul Israel şi, la fel, cu Biserica dintre neamuri.

Prin revenirea poporului Israel în Palestina, is​toria acestui popor deosebit a devenit o temă de actualitate. Ca să înţelegem de ce devine problema Israelului de o importanţă deosebită pentru celelalte na​ţiuni, trebuie mai întâi să privim la făgăduinţele bi​blice pentru acest popor, şi vom vedea că Dumnezeu călăuzeşte toate lucrurile pentru ca Planul Său să se împlinească cu ei. La originea istoriei acestui popor, găsim chemarea lui Avraam de către Dumnezeu. Citim în Gene​za 12:1‑4a: „Domnul zisese lui Avraam: „Ieşi din ţara ta, din rudenia ta, şi din casa tatălui tău, şi vino în ţara pe care ţi‑o voi arăta. Voi face din tine un neam mare, şi te voi binecuvânta; îţi voi face un nume mare, şi vei fi o binecuvântare. Voi binecuvânta pe cei ce te vor binecuvânta, şi voi blestema pe cei ce te vor blestema; şi toate familiile pământului vor fi binecuvântate în tine. Avram a plecat, cum îi spusese Domnul”. în Ge​neza 17:7, Domnul încheie un legământ cu Avram şi cu urmaşii săi; acolo scrie: „Voi pune legământul Meu în​tre Mine şi tine, şi sămânţa ta după tine, din neam în neam; acesta va fi un legământ veşnic, în puterea căru​ia, Eu voi fi Dumnezeul tău şi al seminţei tale după tine”.
Făgăduinţa dată lui Avraam s‑a împlinit şi s‑a adeverit atunci când urmaşii lui Avraam au fost con​duşi şi călăuziţi de Moise, prorocul Domnului, la ieşi​rea lor din ţara Egiptului. În Deuteronom 33:1‑3 citim: „Iată binecuvântarea cu care Moise, omul lui Dumnezeu,  a binecuvântat pe copiii lui Israel, înainte de moartea lui. El a zis: „Domnul a venit din Sinai, a răsărit peste ei din Seir, a strălucit din muntele Paran, şi a ieşit din mijlocul zecilor de mii de sfinţi, având în dreapta Lui focul legii. Da, El iubeşte popoarele; Toţi sfinţii sunt în mâna Ta. Ei au stătut la picioarele Tale, au primit cuvintele Tale”.

Poporul Israel este Biserica lui Dumnezeu din Vechiul Testament. Domnul a despărţit poporul acesta de celelalte popoare, poruncindu‑le să nu se amestece cu ei, nici să nu trăiască după felul lor le viată, ci le‑a dat legi proprii. Şi Biserica dintre neamuri este che​mată să se despartă de toate organizaţiile religioase, astfel ca Domnul să‑i unească în Biserica Sfinţilor, a celor întâi născuţi, Mireasa şi Soţia Lui. Odată ce am auzit chemarea Domnului, trebuie se părăsim totul şi să pornim pe Calea ce ne‑o arată Domnul, aşa cum făcuse Avraam.

Binecuvântarea Domnului se odihneşte asupra celor ce umblă pe căile Domnului şi se roagă din toată inima: „Facă‑se voia Ta, precum în cer, aşa şi pe pământ”. Atunci vom fi pregătiţi să ne lepădăm de viaţa noastră, pentru ca ascultarea noastră faţă de Hristos să se descopere în noi. Atunci noi ne rugăm: „Voia Ta să se facă în viaţa mea, voia Ta să se facă în Biserica Ta, facă‑se voia Ta cu poporul Tău Israel!”. În permanenţă trebuie să se facă voia lui Dumnezeu. Atâta timp cât umblăm în căile Domnu​lui, suntem o binecuvântare pentru alţii, iar Domnul este cu noi.

Dar de mult s‑a văzut că mulţi care mărturisesc că ar fi Biserica lui Hristos, au părăsit Calea Domnului, de​venind un blestem în loc de binecuvântare. Faptul că Israelul părăsise pe Domnul, îl ştim cu toţii. Dar am constatat noi şi alunecarea noastră personală? În Sfânta Scriptură găsim lumină şi claritate despre toate aceste lucruri.

Domnul Dumnezeu a vestit Israelului binecuvântarea prin Moise, dar asta numai în legătură cu ascultarea; iar bles​temul pentru neascultare.

Despre binecuvântarea lor citim în Deut.eronom 28:1‑2 şi 14: „Dacă vei asculta de glasul Domnului, Dumnezeului tău, păzind şi împlinind toate poruncile Lui pe care ţi le dau astăzi, îţi va da întâietate asupra tuturor neamuri​lor de pe pământ. Iată toate binecuvântările care vor veni peste tine şi de care vei avea parte, dacă vei asculta glasul Domnului, Dumnezeului tău, nu te vei abate nici la dreapta nici la stânga de la toate poruncile pe care vi le dau astăzi, ca să vă duceţi după alţi dumnezei şi să le slujiţi”.

Dar, de la vers. 15 citim sub ce formă va veni bles​temul în urma neascultării: „Dar dacă nu vei asculta de glasul Domnului, Dumnezeului tău, dacă nu vei păzi şi nu vei împlini toate poruncile Lui şi toate legile Lui, pe care ţi le dau astăzi, iată toate blestemele care vor veni peste tine şi de care vei avea parte”.

Domnul Dumnezeu ştie că oamenii au tendinţa să se aplece mai re​pede spre neascultare, decât spre ascultare. Dumnezeu ştia de la început ce va fi la sfârşit. EL a ales Isra​elul şi l‑a călăuzit cu mână puternică din sclavie, ară​tându‑i acestui popor strălucirea Sa, dar ei s‑au rătă​cit în inimile lor. Moise, prorocul, vestise avertismen​tul lui Dumnezeu. Deuteronom 28:45‑46: „Toate blestemele acestea vor veni peste tine, te vor urmări şi te vor ajunge până vei fi nimicit, pentru că n‑ai ascultat de glasul Domnului, Dumnezeului tău, pentru că n‑ai păzit poruncile Lui şi legile Lui, pe care ti le‑a dat. Ele vor fi veşnic ca nişte semne şi minuni pentru tine şi sămânţa ta”.

Creştinii recunosc ce s‑a întâmplat cu poporul Is​rael. Ei ştiu că Israelul a fost lovit cu orbire. Însă Israelul recunoaşte şi ştie că creştinii au fost, la fel,  loviţi cu orbire şi nu sunt ceea ce pretind că sunt. Creştinătatea a căzut prin necredinţă şi neascultare, de​venind un blestem în loc de binecuvântare. Masa largă a părăsit de mult căile Domnului. În Apoc. 3, Domnul adre​sează un Cuvânt profetic către biserica din ultime epocă în care trăim acum. El ne acuză în aceasta că ne pretin​dem a fi bogaţi.

EL are un plan cu Israelul, iar Planul Său se va împlini în viitorul apropiat. Dar să nu uităm să recunoaştem ziua de „astăzi”, care este pentru noi, şi să as​cultăm ceea ce spune Duhul bisericilor în timpul acesta. Chiar dacă am cunoaşte tot Planul lui Dumnezeu cu popo​rul Israel, nu ne‑ar folosi la nimic dacă nu am recunoaş​te Calea Domnului cu Biserica Sa dintre neamuri. Ca şi la prima venire a lui Hristos, se împlinesc şi acum mul​te proorocii din Scriptură.

Numai rămăşita aleasă din poporul Israel a fost cuprinsă atunci de harul lui Dumnezeu, în timp ce toţi ceilalţi au fost împietriţi şi lepădaţi. Acum a venit rândul rămăşiţei dintre neamuri, care vede şi trăieşte lucrarea Domnului în mijlocul lor, în timp ce toţi ceilalţi îşi împietresc inimile şi nu vor avea parte de prima înviere şi nici de răpire. Nu​mai prin descoperirea lui Isus Hristos va fi luată mah​rama de pe inimile oamenilor, indiferent dacă suntem iudei sau creştini.

Doresc ca binecuvântarea Domnului să vină asupra tuturor ascultătorilor. Dumnezeul lui Avraam, Isaac şi Israel nu va uita poporul Său Israel şi nici Biserica Sa dintre neamuri. EL să ne dăruiască har ca să auzim ceea ce vorbeşte Duhul Bisericilor, în Numele Domnului Isus Hristos.

În continuare vom cerceta alte aspecte din isto​ria poporului Israel cu ajutorul Cuvântului lui Dumne​zeu.

Chemarea lui Avram şi legământul pe care‑l înche​iase Domnul cu el şi cu urmaşii lui este de o mare importanţă pentru Israel, la fel şi pentru neamuri.

Binecuvântarea lui Dumnezeu îi însoţeşte pe toţi cei ce umblă pe căile Lui, iar blestemul îi loveşte pe cei ce alunecă de la adevăr.

Poporul Israel a trebuit să meargă în pribegie, pen​tru că nu a ascultat Cuvântul Domnului. Atunci când s-au lepădat de Domnul Isus, răstignindu‑L pe cruce, ei au ce​rut încă ceva în plus: „Sângele Lui să cadă asupra noas​tră, şi asupra copiilor noştri”. Atunci când l‑au ales pe Baraba, pe un ucigaş, a început un nou drum de durere pentru acest popor. Domnul Şi‑a întors faţa de la ei şi a ales o Biserică-Mireasă dintre neamuri.

În Matei 24, Domnul Isus le‑a opus ce se va întâm​pla cu ei - vers. 15‑21: „De aceea, când veţi vedea „urâciunea pustiirii”, despre care a vorbit proorocul Daniel,  „aşezată în locul Sfânt” ‑ cine citeşte să înţeleagă -,  ​atunci, cei ce vor fi în Iudeea, să fugă la munţi; cine va fi pe acoperişul casei, să nu se pogoare să‑şi ia lucru​rile din casă; şi cine va fi la câmp, să nu ne întoarcă să‑şi ia haina. Vai de femeile care vor fi însărcinate şi de cele ce vor da ţâţă în zilele acelea! Rugaţi‑vă ca fuga voastră să nu fie iarna, nici intr‑o zi de Sabat. Pentru că atunci va fi un necaz aşa de mare cum n‑a fost niciodată de la începutul lumii până acum, şi nici nu va mai fi”.

În timpul primei generaţii creştine, iudaismul a existat şi a trăit paralel cu creştinismul. În anul 70 după Hristos, Ierusalimul a fost ocupat şi distrus de către romani şi mulţi iudei au fost ucişi cu mare cru​zime. Restul poporului a fost împrăştiat în toată lu​mea. Astfel s‑a sfârşit epoca naţiunii ebraice. Ei au fost trimişi printre celelalte popoare, dar au fost pri​goniţi tot timpul. Dumnezeu Se va întoarce din nou spre Israel, dar de această lucrare vor beneficia numai cei din Israel. Domnul va lucra cu Israel ca naţiune, numai în ţara lor. De aceea trebuia să aibă loc întoarcerea lor, înainte ca să se ridice cei doi proroci în Ieru​salim, conform Apoc. 11. Încă în generaţia aceasta Îşi va îndeplini Dumnezeu făgăduinţele Sale cu poporul Is​rael. EL vorbeşte prin prorocul Ezechiel în cap‑37:21: „Şi să le spui: „Aşa vorbeşte Domnul, Dumnezeu: „Iată, voi lua pe copiii lui Israel din mijlocul neamurilor la care s‑au dus, îi voi strânge din toate părţile, şi‑i voi aduce înapoi în ţara lor”„. Tot ce a stabilit Dum​nezeu trebuie să se împlinească, şi nimeni nu poate frâna această lucrare.

Lucrarea Domnului găseşte, în mare parte, împotrivi​re din partea oamenilor. Întoarcerea evreilor în ţara lor a fost vestită în Vechiul şi Noul Testament. A so​sit timpul în care popoarele ar trebui să recunoască faptele împlinite care au fost rânduite de Dumnezeu, şi să respecte realităţile biblice. Dar popoarele sunt orbite şi nu recunosc că Domnul a stabilit soarta Isra​elului. Conform Cuvântului, ei sunt împotriva Israelului, dar vor fi daţi de ruşine; Zaharia 12:3 şi 8: „În ziua aceea, voi face din Ierusalim o piatră grea pentru toate popoarele. Toţi cei ce o vor ridica, vor fi vătă​maţi, şi toate neamurile pământului se vor strânge împo​triva lui… În ziua aceea, Domnul va ocroti pe locui​torii Ierusalimului, aşa că cel mai slab dintre ei va fi în ziua aceea ca David; şi casa lui David va fi ca Dum​nezeu, ca Îngerul Domnului înaintea lor”. Acest Cuvânt s‑a adeverit în fiecare din războaiele trecute şi se va adeveri şi în continuare. Aici nu este vorba despre e​roismul armatei israeliene, ci de Călăuzirea Atotputer​nicului, care mai întâi lucrează cu Israel, iar pe urmă El va încheia Planul Său cu întreaga lume. Nici Israe​lul nu a înţeles încă faptul că Domnul este de partea sa, de aceea se laudă ei cu succesele lor.

Pentru ei este valabil până în ziua de azi Cuvântul din Deuteronom 29:4: „Dar Domnul nu v‑a dat minte să pricepeţi, nici ochi să vedeţi, nici urechi să auziţi, până în ziua de azi”. Atunci când va sosi ceasul, Domnul va transforma inimile lor, aşa cum găsim scris în cap. 30:6,  din Deuteronom: „Domnul, Dumnezeu tău, iţi va tăia împre​jur inima ta şi inima seminţiei tale, şi vei iubi pe Dom​nul Dumnezeul tău, din toată inima ta şi din tot sufle​tul tău, ca să trăieşti”. Acest Cuvânt este valabil pen​tru credincioşii dintre neamuri, dar şi pentru credincioşii din poporul Israel. În generaţia aceasta se pe​trec două lucruri în paralel, respectiv pe de o parte are loc strângerea poporului Israel, iar pe de altă parte are loc strângerea (alegerea) credincioşilor sub glasul Cuvântului descoperit. Este foarte important să recunoaş​tem făgăduinţele Domnului adresate nouă. Noi trebuie să privim doar în planul de călătorie al lui Dumnezeu şi să recunoaştem că acum trebuie să ne urcam în grabă, dacă vrem să ajungem în staţia destinată credinţei noastre.

Dumnezeu a făgăduit că va trimite pe prorocul Ilie, înaintea venirii zilei celei mari şi înfricoşate, Maleahi 4:5, pentru a întoarce pe credincioşii dintre neamuri la credinţa părinţilor de la Rusalii. Un strigăt de trezire răsună prin toate ţările: „Iată, vine Mirele! Pregătiţi‑vă pentru întâmpinarea lui!” Prin strângerea poporului Israel, credincioşii au recunoscut împlinirea făgăduinţelor dumnezeieşti. Dar în acelaşi timp trebuie să recunoască şi ceea ce a stabilit Domnul pentru ei şi ceea ce lucrează El cu ei conform făgăduinţei Sale.

Domnul ne cheamă prin Cuvântul Său puternic ca să ieşim din orice necredinţă, din toate datinile şi dogmele, pentru a clădi Biserica Sa. Biserica din timpul sfârşitului trebuie să fie bazată pe adevărul Cuvântului descoperit, aşa cum a fost şi prima Biserică creştină de după Rusalii. Totul trebuie reaşezat din nou conform făgăduinţei Domnului, aşa cum fusese la început. Aceeaşi în​văţătură, aceeaşi lucrare a Duhului Sfânt, toate darurile Duhului şi roadele Duhului trebuie să existe în Biserica celor întâi născuţi. Domnul Isus trebuie să aibă prilejul şi condiţia ca să Se poată descoperi din nou, ca şi atunci. Dar lucrul acesta se poate întâmpla numai atunci când suntem înnoiţi în adâncul vieţii noastre spiritua​le, conform Cuvântului din Efeseni 4:23‑24: „Să vă înnoiţi în duhul mintii voastre, şi să vă îmbrăcaţi în omul cel nou, făcut după chipul lui Dumnezeu, de o neprihănire şi Sfinţenie pe care o dă adevărul”.

Planuri bine intenţionate nu vor ajuta pe nimeni. Duhul de har şi de pocăinţă şi de rugăciune trebuie să vină acum în Biserică, aşa cum va veni după răpirea Bisericii peste poporului Israel. Citim în Zaharia 12:10: „Atunci voi turna peste casa lui David şi peste locuito​rii Ierusalimului, un duh de îndurare şi de rugăciune,  şi‑şi vor întoarce privirile spre Mine, pe care L‑au stră​puns. Îl vor plânge cum plânge cineva pe singurul lui fiu, şi‑L vor plânge amarnic, cum plânge cineva pe un în​tâi născut”.

În timpul acesta nu depindem de strângerea în orga​nizaţia ecumenică, pentru că acolo sunt amestecate tot felul de învăţături politice şi puteri lumeşti. Biserica lui Hristos nu are nimic de‑a face cu puterea politică sau lumească. Ea este cuprinsă de Duhul lui Dumnezeu şi este călăuzită prin har, la pocăinţă. Ea priveşte spre Domnul Isus Hristos, care şi în timpul acesta a fost batjocorit şi răstignit din nou.

O adâncă durere cuprinde Biserica Dumnezeului Celui ​viu pentru starea ei proprie. Apoi, ei privesc spre Cel care a fost străpuns pentru ei, întărindu‑se în credinţă, primind noi binecuvântări. Acelaşi lucru se va întâmpla cu Israel când se va încheia timpul harului pen​tru neamuri. Să ţinem deci tare la făgăduinţa Domnului: „Voi turna Duhul Meu peste orice făptură, voi face din voi astfel de oameni care vor umbla după Cuvântul Meu şi vor respecta făgăduinţele Mele, împlinindu‑le”. Numai aleşii Domnului vor fi cuprinşi de lucrarea Duhului Sfânt. Acest adevăr este valabil atât pentru credincioşii dintre neamuri, cât şi pentru credincioşii din po​porul Israel. În Israel vor fi cei 144 000, care vor re​cunoaşte pe Domnul lor prin slujba celor doi proroci. La fel vor recunoaşte credincioşii adevăraţi (dintre neamuri) pe Domnul, prin slujba prorocului adeverit şi trimis cu Mesajul dumnezeiesc pentru pregătirea şi de​săvârşirea Bisericii-Mireasă.

Astfel, fratele Branham a fost trimis pentru întrea​ga Biserică a lui Dumnezeu, să vestească Mesajul Domnu​lui pentru timpul acesta, să ne cheme înapoi la Cuvântul adevărului. Domnul să dăruiască har fiecărui citi​tor şi să‑i deschidă inima, să‑l umple cu Duhul Său pentru înnoirea vieţii sale şi să Se descopere acestor copii născuţi din Duhul, în Numele Domnului Isus Hristos.

Prin urmare, noi am văzut că Domnul va turna din nou un Duh de îndurare şi de rugăciune peste poporul Israel. În prorocul Isaia 65:24 scrie: „Înainte ca să Mă cheme, le voi răspunde; înainte ca să isprăvească vorba, îi voi asculta”. Dacă privim înapoi, la trecutul poporului Is​rael, vom vedea efectul şi rezultatul blestemului dumnezeiesc peste poporul Israel, dar în prezent vedem efec​tul făgăduinţelor binecuvântării în mijlocul lor. EL,  care a împrăştiat pe Israel, îi adună din nou, Cel ce i‑a lepădat îi alege din nou. Pentru neascultare, venise mânia Lui asupra lor, dar acum se întoarce din nou binecuvântarea la ei, spre mântuirea lor. Prorocul Isaia spu​ne în cap. 66‑8: „Cine a auzit vreodată aşa ceva? Cine a văzut vreodată aşa ceva? Se poate naşte oare o ţară intr‑o zi? Se naşte un neam aşa dintr‑o dată? Abia au apucat‑o muncile, şi fiica Sionului şi‑a şi născut fiii!” Ziua aceasta a sosit şi o vedem.

Un popor care a umblat aproape 2 000 de ani în pribegie, a fost născut într‑o singură zi. Din anul 1948 în Ierusalim flutură cel mai vechi steag din lume. Cuvântul spune să se bucure toţi pentru Ierusalim, toţi care au jelit pentru acest popor, să se bucure toţi ca​re iubesc acest popor. Orice credincios adevărat îi iu​beşte şi‑i binecuvântează pe evrei, şi a purtat doliu pentru ei în timpul lepădării şi prigonirii lor. Dar acum noi ne bucurăm foarte mult pentru că Domnul îi pri​meşte din nou, ca popor ales. Este scris că El va călă​uzi mântuirea spre ei ca pe un râu… Când vor vedea ei aceste lucruri, se vor bucura în inimile lor.

Nici un eveniment care este în legătură cu mântui​rea, nu a fost atât de discutat de prorocii Vechiului Testament, ca întoarcerea poporului Israel, şi tot ce es​te în legătură cu venirea Domnului Isus Hristos. Citim în prorocul Ţefania 3:12‑13: „Voi lăsa în mijlocul tău un popor smerit şi mic, care se va încrede în Numele Domnului. Rămăşitele lui Israel nu vor mai săvârşi ne​legiuire, nu vor mai spune minciuni, şi nici în gura lor nu se va mai găsi o limbă înşelătoare. Ci vor paşte, şi se vor odihni, şi nimeni nu‑i va tulbura”. Acest Cuvânt ne aduce aminte de Apoc. 14, în care citim despre cei 144 000, care poartă pecetea lui Dumnezeu pe frunţile lor şi sunt arătaţi pe muntele Sionului. Faptul că aici este vorba despre cele douăsprezece seminţii din poporul Israel reiese din Apoc. 7. În Apoc. 14:4 citim despre ei: „Ei nu s‑au întinat cu femei, căci sunt verguri şi urmează pe Miel oriunde merge El. Au fost răscumpăraţi dintre oameni, ca cel dintâi rod pentru Dumnezeu şi pen​tru Miel”.

Timpul suferinţei pentru poporul Israel nu s‑a sfârşit încă de tot. Duşmanii lor sunt încă orbiţi şi plini de ură şi ei nu‑şi vor da seama de aceasta până la distrugerea lor pe munţii Israelului. În pecetea a 5‑a, care se referă la Israel, este vorba despre suflete​le martirilor, de sub altar. Ei trebuie să se mai odihneas​că putină vreme, până se va împlini numărul tovarăşilor lor de slujbă şi al fraţilor lor, care aveau să fie omorâţi ca şi ei ‑ Apoc. 6:11. Toate încercările de pacificare între Israel şi vecinii săi vor sfârşi printr-un eşec şi se va ajunge la lupta cea mai mare din istoria omenirii pentru poporul cel mai mic din lume. În această luptă din timpul de sfârşit, Însuşi Domnul va interveni, conform Zaharia 14: 3,4a: „Ci Domnul Se va arăta, şi va lupta împotriva aces​tor neamuri, cum S‑a luptat în ziua bătăliei. Picioarele Lui vor sta în ziua aceea pe muntele Măslinilor, care este în faţa Ierusalimului”.

În acelaşi capitol se vorbeşte despre judecata ​împotriva popoarelor care vor porni împotriva Ierusalimului - vers. 13: „În ziua aceea, Domnul va trimete o mare învălmăşeală în ei; unul va apuca mâna altuia, şi vor ri​dica mâna unii împotriva altora”. Şi prorocul Ioel des​crie această ultimă luptă în cap. 2:2: „O zi de întune​ric şi negură mare, o zi de nori şi de întunecime. Ca zo​rile dimineţii se întinde peste munţi un popor mare şi puternic, cum n‑a mai fost din veac, şi nici în vremurile viitoare nu va mai fi”. În regiunea aceasta, tensiunea va creşte din ce în ce mai mult, până se va împlini ce este scris în Isaia 17:1: „Proorocie împotriva Damascu​lui: „Iată, Damascul nu va mai fi o cetate, ci va ajunge un morman de dărâmături”„. Noi putem avea siguranţa că şi acest Cuvânt se va împlini. După ultima luptă, Siria şi Egiptul vor face un legământ cu poporul Israel; citim în Isa​ia 19:24‑25: „Tot in vremea aceea, Israel va fi al treilea, unit cu Egiptul şi cu Asiria, ca o binecuvântare în mijlocul pământului. Domnul oştirilor îi va binecuvânta şi va zi​ce: „Binecuvântat să fie Egiptul, poporul Meu, şi Asiria, lucrarea mâinilor Mele, şi Israel, moştenirea Mea!”

În prezent, aceste lucruri par imposibile, dar aces​te evenimente stau chiar la uşă. Duşmanul va veni din nor​dul Israelului şi va cădea peste ei. Prorocul Ezechiel a vorbit despre aceste lucruri în cap. 38:8‑10 şi 16: „După multe zile, vei fi în fruntea lor; în vremea de apoi, vei merge împotriva ţării, ai cărui locuitori, scăpaţi de sabie, vor fi strânşi dintre mai multe popoare pe munţii lui Israel care multă vreme fuseseră pustii; dar, fiind scoşi din mijlocul popoarelor, vor fi liniştiţi în locu​inţele lor. Iar tu te vei sui, vei înainta ca o furtună,  vei fi ca un nor negru care va acoperi ţara, tu cu toate oştile tale, şi multe popoare cu tine. Aşa vorbeşte Dom​nul Dumnezeu: „În ziua aceea, multe gânduri iţi vor veni în minte, şi vei urzi planuri rele…Vei înainta împo​triva poporului Meu Israel, ca un nor care va acoperi ţara. În zilele de apoi, te voi aduce împotriva tării Mele, ca să Mă cunoască neamurile când voi fi Sfinţit în tine sub ochii lor, Gog!”

Ca atare, Domnul a împrăştiat poporul Israel din cauza neascultării. Vecinii săi, vrăşmaşii din vechime, s‑au bu​curat mult timp, batjocorind poporul Israel - Ezechiel 36: 2+7: „Aşa vorbeşte Domnul Dumnezeu: „Pentru că vrăşmaşul a zis despre voi: „Ha! Ha! Aceste înălţimi veşnice au a​juns moştenirea noastră!” … De aceea, aşa vorbeşte Domnul Dumnezeu: „Îmi ridic mina şi jur, că neamurile care vă
înconjoară, îşi vor purta ele însele ocara!”„ Poporul Israel va dăinui din nou - vers. 8: „Iar voi, munţi ai lui Israel veţi da crengi, şi vă veţi purta roadele pentru poporul Meu Israel, căci lucrurile acestea sunt aproape să se în​tâmple”. Domnul Se va‑ndura din nou de acest popor - ver​setele 26‑27: „Vă voi da o inimă nouă, şi voi pune în voi un duh nou; voi scoate din trupul vostru inima de piatră, şi vă voi da o inimă de carne. Voi pune Duhul Meu în voi, şi vă voi face să urmaţi poruncile Mele şi să păziţi şi să împliniţi legile Mele”. Iar ţara aceasta pustie va ajunge ca o grădină a Edenului - vers. 35: „Şi se va spune atunci: „Ţara aceasta pustiită a ajuns ca o grădi​nă a Edenului; şi cetăţile acestea dărâmate, care erau pustii şi surpate, sunt întărite şi locuite!”
Actualmente, poporul nu se mai compune din Iuda şi Israel, ci ei au devenit un singur neam - cap. 37:22: „Voi face din ei un singur neam în tară, pe munţii lui Israel; toţi vor avea un singur împărat, şi nu vor mai fi două neamuri, nici nu vor mai fi împărţii în două împărăţii”.

Iubiţi fraţi şi surori, pentru noi răsună acum Cuvântul Domnului din Matei 24:33: „Tot aşa, şi voi, când veţi vedea toate aceste lucruri, să ştiţi că Fiul omului este aproape, este chiar la uşi”. Domnul să ne facă vrednici ca să scăpăm de judecata care va veni peste acest pământ! Noi vrem ca El să ne pregătească să avem parte de prima înviere, la transformarea şi pregătirea Biseri​cii. Isus Hristos va veni în curând. Suntem pregătiţi pentru întâmpinarea Lui? Însuşi Domnul ne‑a dat nişte semnalmente, ca o mângâiere, referitoare la timpul lui Noe şi a lui Lot. Lot ieşise din Sodoma înainte de căderea focului, Noe a intrat în corabie înainte ca să vină apa peste pământ. Tot aşa va fi luată şi Biserica ‑ Mireasă din această lume şi va intra în strălucirea lui Dumnezeu înainte ca să vină judecăţile asupra poporului. 1 Tesaloniceni 5:3 stă în faţa ochilor noştri: „Când vor zice: „Pace şi linişte!” atunci o prăpădenie neaşteptată va veni peste ei, ca du​rerile naşterii peste femeia însărcinată; şi nu va fi chip de scăpare”.

Cu cuvintele rostite de apostolul Pavel vrem să continuăm, căutând şi noi faţa Domnului - cap. 5:23‑24: „Dumnezeul păcii să vă sfinţească El Însuşi pe deplin; şi duhul vostru, sufletul vostru şi trupul vostru, să vă fie păzite întregi, fără prihană la venirea Domnului nostru Isus Hristos. Cel ce v‑a chemat este credincios, şi va face lucrul acesta”. Noi mulţumim lui Dumnezeu, în Numele ​lui Isus Hristos, pentru Cuvântul Său minunat şi pentru făgăduinţele pe care El le împlineşte în timpul nostru. EL să ne pregătească prin Duhul Său cel Sfânt pentru venirea Sa, iar pe poporul Israel pentru lucrarea ce îi mai stă înainte, în Numele Domnului  Isus Hristos.

În continuare vom citi despre vorbirea Domnului adresată poporului Său; în Exod 33:7 citim următoarele: „Moise a luat cortul lui şi l‑a întins afară din tabără, la o depărtare oarecare; l‑a numit cortul întâlnirii. Şi toţi cei ce întrebau pe Domnul, se duceau la cortul întâlni​rii, care era afară din tabără”. În fiecare epocă, oame​nii au avut posibilitatea de a afla voia Domnului şi de a întreba pe Domnul. În textul acesta ni se arată felul în care vorbeşte Domnul poporului Său. Moise era prorocul Domnului din zilele acelea, care putea să stea în prezenţa lui Dumnezeu pentru primirea lucrurilor desco​perite, venite din partea Lui. Apoi, el păşea în faţa poporu​lui şi îi învăţa aceste lucruri. Din textul menţionat mai sus re​iese că acest cort al întâlnirii lui Israel se afla în afara taberei. Aici avem o lecţie importantă, pe care trebuie s‑o învăţăm cu toţii în acest timp. Aşa cum s‑a găsit atunci locul descoperirii dumnezeieşti în afara lagăru​lui lui Israel, tot aşa se află locul descoperirii şi în ziua de astăzi, în afara oricărui lagăr creştinesc sau denominaţie creştină. Acest adevăr este greu de înţeles pentru oameni, deoarece fiecare trăieşte cu impresia că Domnul vorbeşte şi Se descoperă în lagărul lui.

Prorocul Moise lucrase conform însărcinării primi​te din partea lui Dumnezeu. De aceea a ridicat el cortul întâlnirii la a distanţă oarecare de lagărul mulţimii. Acolo venea Domnul, în norul şi stâlpul de foc, şi vorbea cu slujitorul Său. Cei ce doreau să‑L întrebe pe Domnul, trebuiau să iasă din lagărul poporului. Şi dacă a exis​tat vreodată o vreme în care poporul trebuia să întrebe pe Dum​nezeu, atunci este cea de acum. În cele mai diferite la​găre creştine din timpul nostru predicatorii şi evanghe​liştii vorbesc despre Dumnezeu, dar ei nu au fast niciodată în cortul întâlnirii şi descoperirii lui Dumnezeu. Noi, însă, avem dreptul cu toţii să auzim glasul lui Dum​nezeu referitor la Cuvântul şi lucrarea Sa din timpul acesta. Dar, ca să aflăm ce a descoperit Dumnezeu sluji​torului Său în timpul acesta, trebuie să ieşim şi noi, ca şi copiii lui Israel, din lagărul în care ne aflăm şi să mergem la Domnul în cortul întâlnirii, ca să auzim vorbirea Sa. Calea Domnului cu poporul Său este în afara oricărui ​lagăr în care s‑au strâns credincioşii. În Evrei 12‑13 citim: „De aceea şi Isus, ca să Sfinţească norodul cu Însuşi sângele Său, a pătimit dincolo de poartă. Să ieşim dar afară din tabără la El, şi să suferim ocara Lui…  Noi avem un altar, din care n‑au drept să mănân​ce cei ce fac slujbă în cort”.

În Mesajul Domnului către biserica Laodicea se spune că Hristos este afară şi bate la uşă. Toţi cei care aud glasul Lui, trebuie să iasă afară ca să înţeleagă ceea ce descoperă El în timpul acesta. Întotdeauna când Dumnezeu a lucrat ceva nou, lucrarea se făcea în afara lagărului. Adunările de trezire ale lui Ioan Botezăto​rul nu aveau loc în tabăra cărturarilor, nu la farisei sau saduchei, ci în afara oricărei organizaţii iudaice din timpul respectiv. Domnul Isus nu a făcut parte din nici o sectă religioasă iudaică, care avea o anumită orientare. EL veni​se la ai Săi, dar ai Săi nu L‑au primit. EL nu avea un loc unde să‑Şi pună capul. EL a suferit şi S-a descoperit în afara lagărului. Orice descoperire dumnezeiască are loc întotdeauna în afara organizaţiilor  religioase existente.

În timpul reformei care a avut loc prin Luther, Domnul realizase ceva deosebit de puternic, dar lucrarea Sa a fost respinsă de biserica existentă (catolică), lucrarea fiind atribu​ită lui satana. Toţi acei care aveau parte de această lu​crare, au fost excluşi din biserica existentă, intrând sub blestemul ei. Dacă aruncăm o privire retrospectivă, vedem că Dum​nezeu a fost Acela care ridicase cortul descoperirii în zilele acelea, în afara lagărului, şi vorbise în mod deosebit cu slujitorul Său, Martin Luther. El vestea, con​form chemării primite cu ajutorul lui Dumnezeu, voia şi Cuvântul Domnului pentru timpul acela. Dar după puţină vreme s-au format din nou lagăre creştine, iar Domnul a ieşit din mijlocul lor, ridicând cortul întâlnirii în altă parte. Cei ce rămăseseră în urmă (în lagăr) trăiau cu impresia că Domnul S‑ar afla încă printre ei. Dar Domnul nu a putut niciodată să Se descopere în mijlocul unei organizaţii religioase sau să lucreze în lagăr, con​form Cuvântului Său. După ce se formase o nouă organi​zaţie, după trezirea prin reforma lui Luther, Domnul nu a putut să Se descopere printre ei. Deodată s‑a ridicat un om cu numele John Wesley, cu care Domnul a vorbit în mod deosebit, descoperind a​poi slujitorului Său ce urma să se întâmple conform Planului de mântuire, în afara oricărui lagăr creştin. El era un om al lui Dumnezeu, care a purtat ocara lui Hristos în afara oricărui lagăr, care a intrat în cortul întâl​nirii Atotputernicului Dumnezeu, primind în acelaşi timp Mesa​jul Cuvântului pentru timpul său.

Deci, ca şi în timpul lui Wesley, oamenii care vor să‑L întrebe pe Domnul, trebuie să meargă afară, la cor​tul întâlnirii. Cei din lagăr nu au dreptul să mănânce la altarul cortului (Evrei 13:10), pe când cei ce slujesc la altar au parte de la altar (Corint. 9:13); şi Israelul ajungea astfel în împărtăşire cu Dumnezeu (1 Corinteni l0:18). Căile Domnului cu copiii Săi rămân neschimbate. Amin!

După trezirea prin John Wesley (după moartea sa),  s-a format o nouă organizaţie, dar cortul întâlnirii şi al descoperirii nu se mai afla în mijlocul lor, pen​tru că fiecare comunitate creştină se ancorează în dog​me şi doctrine şi nu mai este pregătită pentru înainta​re în cunoştinţă şi în lucrarea Duhului Sfânt. Astfel putem privi înapoi şi să constatăm că Dumnezeu a trebu​it să facă întotdeauna un început nou în afara lagăru​lui existent, pentru a descoperi adevărurile biblice. Ne este cunoscut faptul că Dumnezeu S‑a folosit în toate timpurile de slujitorii Săi, cărora le descoperea voia Sa, şi asta până acum, în vremea noastră. La începutul acestui secol a luat fiinţă mişcarea penticostală. Se ştia că Domnul Îşi ridicase cortul din nou în mijlocul poporu​lui Său, dar mai târziu şi din această trezire (mişcare) au luat naştere diferite curente în cadrul comunităţi. Trupul lui Hristos a fost din nou zdrenţuit. În fiecare lagăr se vestesc descoperiri proprii, conform învăţăturii organi​zaţiei respective.

Unde stă însă în timpul acesta cortul întâlnirii şi al descoperii lui Dumnezeu? Unde sunt oamenii care caută să întrebe pe Domnul cu sinceritate şi cu i​nima curată? Oare Dumnezeu nu a vorbit în timpul aces​ta? Nu a ridicat El nicăieri cortul întâlnirii şi al descoperirii, acum? Nu a vorbit El şi în timpul acesta cu robul şi  prorocul Său? Noi putem mărturisi cu sigu​ranţă înaintea lui Dumnezeu, că Domnul a venit şi în timpul acesta în norul şi stâlpul de foc, vorbind frate​lui Branham în acelaşi mod cum vorbise în trecut slu​jitorului Său Moise. Dumnezeu însă nu S‑a schimbat. Cine dintre noi are dorinţă sinceră de a‑L întreba pe Domnul, trebuie să iasă din propriul său lagăr şi să recunoască faptul că Domnul Se apleacă, în harul şi bunătatea Sa, spre noi, prin Cuvântul Său descoperit ​pentru timpul acesta.

Iubiţi fraţi şi prieteni, doresc ca Domnul să ne adune pe toţi la intrarea cortului întâlni​rii, după ce am părăsit propriul nostru lagăr, ca să auzim glasul Domnului din timpul acesta. Noi nu vrem să‑i întrebăm pe oameni, ci pe Domnul. În legătură cu textul din Evrei 13:13, mai găsim scris în vers. 9 să nu ne lăsăm amăgiţi de orice fel de învăţătură străină omeneasca; este bine ca inima să fie întărită prin har, nu prin ţinerea zilelor sau păzirea mâncărilor, care nu au slujit la nimic. Nu fiecare israelit primea răspuns de la Dumnezeu, ci aşa cum este scris în Exod 33:11a: „Domnul vor​bea cu Moise faţă în faţă…” Mai târziu s‑au găsit u​nii care nu erau de acord cu procedura lui Dumnezeu, ri​dicându‑se împotriva lui Moise - Numeri 16:3: „Ei s‑au a​dunat împotriva lui Moise şi Aaron, şi le‑au zis: „Destul! Căci toată adunarea, toţi sunt sfinţi, şi Domnul este în mijlocul lor. Pentru ce vă ridicaţi voi mai presus de adunarea Domnului?”
La fel se întâmplă şi în timpul de faţă, pentru că s‑au găsit mulţi care învaţă că Domnul nu mai are nevoie de proroci, fiindcă El este în mijlocul Bisericii. Dar şi despre aceste lucruri ne învaţă Sfânta Scriptură. Ci​tim numai în Iuda, vers. 10 şi 11: „Aceştia dimpotrivă, batjocoresc ce nu cunosc, şi se pierd singuri în ceea ce ştiu din fire, ca dobitoacele fără minte. Vai de ei! Căci au urmat pe calea lui Cain! S‑au aruncat în rătăcirea lui Balaam, din dorinţa de câştig! Au pierit într‑o răs​coală ca a lui Core!” Aceste lucruri sunt scrise în le​gătură cu timpul sfârşitului - vers. 18: „Cum vă spuneam că în vremurile din urmă vor fi batjocoritori, care vor trăi după poftele lor nelegiuite”.

Domnul S‑a folosit de prorocul Său Moise pentru eliberarea poporului Israel din robie şi pentru pregăti​rea lor în vederea intrării în ţara făgăduită. În tim​pul nostru, Domnul S‑a folosit de slujitorul şi proro​cul Său William Branham pentru eliberarea poporului Său din Babilonul învăţăturilor omeneşti şi pentru pregătirea Bisericii în vederea intrării ei în odihna Dom​nului. Noi dorim ca Domnul să ne răspundă prin descope​rirea Duhului Său şi prin Cuvânt. EL să ne dăruiască har, astfel încât copiii Lui să găsească prilejul de ieşire din lagăr. Noi mulţumim Domnului pentru Cuvântul şi pentru descoperirea Sa. EL să‑i binecuvânteze pe copiii Săi de pretutindeni în Numele Domnului Isus ​Hristos.

În timpul acesta, mulţi au înţeles chemarea pentru a ieşi din lagărul propriu. Intrarea în Locul preasfânt este liberă. Noi putem auzi acum vorbirea Domnului şi să înţelegem Cuvântul descoperirii. Întotdeauna când se împlinesc prorociile şi făgăduinţele date, Dumnezeu va da şi descoperirea profetică a Cuvântului Său. Toţi proorocii, care au trăit într‑o vreme în care s‑a împlinit o parte din istoria de mântuire, au fost, în fond, glasul lui Dumnezeu vestit generaţiei din timpul lor, respectiv voia lui Dumnezeu. În Numeri 12:6‑8a citim: „Şi a zis: „Ascultaţi bine ce vă spun! Când va fi printre voi un proroc, Eu,  Domnul, Mă voi descoperi lui într-o vedenie sau îi voi vorbi într‑un vis. Nu tot aşa este însă cu robul Meu, Moise. El este credincios în toată casa Mea. Eu îi vor​besc gură către gură, Mă descopăr lui nu prin lucruri grele de înţeles, ci el vede chipul Domnului”.

Prin urmare, noi vedem cum a lucrat Domnul cu Moise, pentru că el avea o însărcinare deosebită şi unică în timpul lui. Însuşi Domnul venea în norul şi stâlpul de foc, la intrarea cortului, pentru a vesti şi descoperi Cuvântul prorociei. Şi noi trăim acum într-o epocă profetică şi de aceea nu se mai pot aplica unităţile de măsură tradiţionale ale bisericilor din veacurile trecute. Când s‑a ridicat Ioan Botezătorul, era o situaţie asemănătoare cu timpul lui Moise şi la fel cu cea pe care o avem astăzi. Conform Cuvân​tului, Domnul vorbeşte unui proroc prin visuri şi vedenii, dar Moise şi Ioan Botezătorul erau slujitori ai Lui, ca şi iubitul nostru frate Branham care a avut prioritatea să audă glasul Domnului şi să vadă chipul Său. În timpurile a​cestea deosebite ale împlinirilor profetice, Domnul a ridicat cortul întâlnirii în afara oricărui lagăr şi a vor​bit slujitorului Său ales pentru timpul respectiv.

Cei ce găseau har înaintea lui Dumnezeu ascultau Mesajul, ieşeau afară din lagăr şi primeau descoperirea Domnului pentru înaintarea lor în credinţă.

În timpul acesta auzim chemarea deosebită: „Ieşiţi afară poporul Meu şi nu vă atingeţi de ce este necurat,  despărţiţi‑vă, si vă voi primi. Eu vă voi fi Tată, şi voi Îmi veţi fii şi fiice, zice Domnul Dumnezeu, Cel Atotputernic”. Oricât de adânci ar fi rădăcinile acestor comunităţi, Duhul Domnului este în măsură să călăuzească afară pe copiii Săi.

Când Se arăta Domnul la cortul întâlnirii pentru a vorbi Cu prorocul Său Moise, toţi israeliţii trebuiau să iasă din propriul lor lagăr.

Oamenii de acum spun: „Noi nu avem nevoie de desco​periri. Nu ne trebuie nici un proroc. Noi Îl avem pe Isus Hristos. Noi avem Cuvântul şi asta ne ajunge”. Dar cel ce s‑a întâlnit cu adevărat cu Domnul Isus are şi descoperirea Cuvântului Său. Restul sunt doar cuvinte făţarnice prin care te înşeli singur şi apoi şi pe alţii. Însuşi Domnul ne‑a vorbit în zilele acestea prin desco​perirea profetică a Cuvântului Său. Ca în orice trezire,  Domnul a mers mai departe cu poporul Său, punând din nou Cuvântul pe sfeşnic.

Faraon se temea că Israelul se va îndepărta prea mult. Moise i-a vorbit de a călătorie de trei zile depărtare de Egipt, pentru a jertfi Domnului în linişte şi despărţiţi de felul de viaţă din Egipt. Dar după trei zile de călătorie, ei scăpaseră pentru totdeauna de scla​via egipteană. Ei ajunseseră la locul descoperirii divine.

În acelaşi mod vor scăpa şi credincioşii din scla​via satanei prin trei paşi pe calea Credinţei, respectiv neprihăni​re, sfinţire şi botezul cu Duhul Sfânt. Astfel ajungem la locul descoperirii divine. Cei mai mulţi se tem că vor merge prea departe pe calea spirituală şi de aceea ei rămân mai bine în propriul lagăr. Ei nu au cura​jul să suporte consecinţele ce rezultă şi să poarte ocara lui Hristos în afara lagărului. În lagărul propriu nu este nici o descoperire dumnezeiască, ci numai păreri pro​prii şi învăţături dogmatice. Hristos este descoperirea lui Dumnezeu în trup. În trupul Lui a fost înălţat cor​tul descoperirii lui Dumnezeu pe pământ.

Poporul Israel recunoscuse în Moise pe prorocul trimis de Dumnezeu. Atunci când Domnul vorbea cu Moise din norul şi stâlpul de foc, ei se aruncau cu faţa la pă​mânt şi se închinau Domnului.

În acelaşi mod cădem şi noi în faţa Domnului, fiindcă recunoaştem că El a vorbit în acelaşi fel apostolilor şi fratelui Branham în timpul acesta. Mesajul sfârşitului este descoperirea profetică a Cuvântului lui Dumnezeu pentru timpul acesta. Din Mesajul acesta nu are nimeni dreptul să formeze a altă denominaţie sau organi​zaţie religioasă. Domnul îi cheamă pe copiii Săi afară pentru a le descoperi tainele Cuvântului Său. Din Mesa​jul acesta va ieşi Biserica ‑ Mireasă, care va auzi Cuvântul în „locul preasfânt” al descoperirii divine. Cei ce se tem de Domnul vor recunoaşte şi vor face deosebirea între lucrarea Domnului şi lucrarea omenească din lagărul babilonian.

Elisei înţelese tot ce vorbise Dumnezeu prin pro​rocul Ilie. El pornise deci la drum, părăsise totul pentru a‑L urma pe Domnul. Văzut de afară, se părea că el fuge după un om, dar Elisei a recunoscut că Ilie are Cuvântul Domnului, pe „Aşa vorbeşte Domnul” pentru tim​pul acela. El era cuprins de Cuvântul Domnului şi de aceea nu s‑a lăsat oprit de nici un obstacol. Ilie tre​cuse prin Betel şi i‑a spus lui Elisei să rămână acolo, dar acesta a spus: „Viu este Domnul şi viu este sufletul tău, că nu te voi părăsi” - 2 Împăraţi 2:4. Apoi, cei doi au ajuns la Ierihon. Acolo, Ilie a vorbit aceleaşi cuvinte, dar Elisei a mers mai departe cu prorocul Dom​nului. El nu s‑a lăsat oprit de nimic şi nu a rămas în nici o haltă intermediară. El nu a ridicat un cort apar​te, ci l‑a urmat pe proroc până la locul descoperirii divine, primind apoi o dublă măsură a aceluiaşi Duh.

Şi noi parcurgem cele trei trepte ale credinţei: nepri​hănire, sfinţire şi botezul cu Duhul Sfânt. Mulţi credincioşi din vremea noastră s‑au oprit în staţii interme​diare: unii la neprihănire, alţii la sfinţire, alţii la botezul cu Duhul Sfânt. Dar numai după ce am parcurs aceste trei trepte, vom ajunge în cortul întâlnirii. Cel ce a fost cuprins ca Elisei de Cuvântul prorociei prin credinţă, nu va mai rămâne nici în Betel şi nici în Ierihon. El nu se va lăsa oprit de nimeni, ci va păşi pe Calea Domnului, trecând peste Iordan. Acolo a auzit Eli​sei cuvintele ‑ 2 Împăraţi 2:9: „Cere ce vrei să‑ţi fac înainte ca să fiu răpit de la tine”. Elisei a răspuns: „Te rog să vină peste mine o îndoită măsură din duhul tău!”. 

Toţi acei care l-au recunoscut pe fr. Branham ca pro​roc al lui Dumnezeu, nu au urmat pe un om, ci Cuvântul descoperit pentru timpul acesta. Ei nu rămân pe loc, ci se duc la cortul întâlnirii, la descoperirea Domnului Isus Hristos. Domnul ne pune astăzi întrebarea: „Ce vreţi să vă fac?” Noi nu avem o dorinţă proprie, ci Îl rugăm pe Domnul cu sinceritate ca El să ne restituie totul şi să ne dea o măsură îndoită a Duhului Său. Noi credem că Domnul Dumnezeu Se va descoperi încă o dată în Biserica Sa prin puterea Duhului Sfânt. Biserica se află în afara lagărului denominaţional şi Mireasa Lui a auzit Cuvântul vestit din cortul întâlnirii.

Iubiţi fraţi şi prieteni, cel ce a înţeles seriozitatea vremii de acum nu va întreba în continuare pe oameni, ci pe Domnul Însuşi, care umblă în mijlocul celor şapte sfeşnice de aur şi care vorbeşte copiilor Săi prin îngerul Bisericii. Domnul nostru este Acelaşi ieri, azi şi în veci. EL a vorbit în toate timpurile copii​lor Săi prin slujitorii Săi, prorocii, prin apostoli, prin Duhul Sfânt. EL are întotdeauna un Cuvânt de în​văţătură, de îndreptare şi de descoperire dumnezeiască pentru poporul Său. Noi am auzit Cuvântul Domnului şi Îi mulţumim din toată inima în Numele Domnului Isus Hristos.

Să citim în continuare din Evrei 13:9: „Să nu vă lăsaţi amăgiţi de orice fel de învăţături străine; căci este bine ca inima să fie întărită prin har, nu prin mâncări care n‑au slujit la nimic celor ce le‑au păzit”. Mai înainte am auzit din Cuvântul lui Dumnezeu că Dom​nul Îşi adevereşte Planul Său cu Biserica numai în afa​ra lagărului.

Astfel s‑a întâmplat la prima venire a Domnului. Iudeii aşteptau venirea lui Mesiah şi împlinirea făgăduinţelor date prin prorocii Vechiului Testament. Ei credeau că tot ce face Dumnezeu trebuia să se întâmple în mijlocul lor. Ei aveau templul lor, sinagogile lor, se închinau acolo, jertfeau acolo şi aşteptau ca Mesiah să Se ridice din mijlocul lor. Însă El nu a venit cum se aşteptau ei, ci aşa cum vorbise Dumnezeu prin gura prorocilor Săi. Conform Mica 5:2, El S‑a născut în Bet​leem, nu în Ierusalim. Dar ei nu au luat în considerare lucrul aces​ta. Ei au fost învăţaţi: „Iată că Împăratul tău vine la tine, El este neprihănit şi biruitor, smerit şi călare pe un măgar, pe un mânz…” (Zaharia 9:9). Dar atunci când a intrat în Ierusalim conform Scripturii, ei au fost atât de orbiţi şi împietriţi, încât nu L‑au recu​noscut. E drept că ei cântau în templu psalmii cu referire la El, dar atunci când a venit, ei nu L‑au recunoscut. Isus Hristos S‑a născut în afara lagărului religios din tim​pul acela, fiind răstignit tot în afara zidului din Ierusalim.

În timpul acesta, bisericile se roagă pentru o tre​zire. Ei postesc şi se roagă Domnului ca El să facă lu​cruri mari în mijlocul lor. Dar, ca şi iudeii din tre​cut, aceştia nu vor recunoaşte pe Domnul Isus şi lucra​rea Sa. Ei nu posedă suficientă înţelepciune ca să înţeleagă cercetarea lui Dumnezeu din timpul acesta. Noi trebuie să ne rugăm să fim în voia lui Dumnezeu şi chiar să insistăm cu privire la lucrarea Duhului Sfânt, pentru ca El să împlinească făgăduinţele Sale cu noi.

Dumnezeu, în toate timpurile, Şi‑a împlinit Cuvântul Său. Aşa s‑a întâmplat în zilele lui Moise, în timpul lui Avraam şi Noe, la prima venire a lui Hristos, în timpul apostolilor şi în decursul istoriei Bisericii. La fel se întâmplă şi în zilele noastre. Domnul Dumnezeu spune: „Vreau să vă fac cunoscut lucruri noi, lucruri ascunse vă voi descoperi”. Nu toţi credincioşii sunt cuprinşi de lucrarea lui Dumnezeu. Aşa de siguri de si​ne cum erau evreii din timpul acela că ar fi în posesia cunoştinţei adevărate a voii şi a Cuvântului lui Dumnezeu, aşa sunt foarte mulţi şi acum în aşa‑zisa creştinătate.

Domnul Isus Hristos nu Se descoperă cum vrem noi, ci aşa cum a făgăduit prin Cuvânt. Noi predicăm din Evrei 13:8, că Isus Hristos este şi astăzi acelaşi. A​cest lucru l‑am putut întâlni din nou în vremea noas​tră. Nu este vorba numai despre binecuvântări, ci şi des​pre Cuvânt.

În vers. 9 citim: „Să nu vă lăsaţi amăgiţi de ori​ce fel de învăţături străine; căci este bine ca inima să fie întărită prin har, nu prin mâncări, care n‑au slu​jit la nimic celor ce le‑au păzit”. Prin învăţături străine nu este vorba despre lucruri care sunt străine pentru unul sau altul, ci despre învăţături care nu au fost cunoscute creştinilor de la început. Dacă aplicăm unitatea de măsură a Sfintei Scripturi, vom constata că toate bisericile existente au fost înşelate de învăţături străine. Vreau să subliniez încă o dată că aici nu este vorba despre învăţături care sunt străine bisericilor, ci despre învăţături străine Bibliei şi Cuvântului divin, creştinismului din prima epocă a Bisericii, străine pen​tru apostoli şi proroci. Învăţătura apostolilor şi a prorocilor ne‑a fost trimisă şi în aceasta trebuie să rămânem. Dar fiecare tabără creştină are o înfăţişare proprie prin învăţături străine. Oamenii sunt înstrăi​naţi de Cuvântul lui Dumnezeu prin tâlcuiri şi învăţă​turi străine.

Nimeni nu are dreptul să introducă învăţături străine care nu au fost cunoscute de apostoli şi pro​roci. Inima noastră trebuie întărită şi în timpul acesta prin harul lui Dumnezeu şi ancorată în Cuvântul lui Dumnezeu. În partea a doua a vers. 9, din Evrei 13, suntem îndemnaţi să nu ne ocupăm de lucruri nefolositoare. Noi trebuie să recunoaştem pe ce lucruri pune Dumnezeu ac​cent în timpul acesta. Isus Hristos este acelaşi. Vestirea Cuvântului este aceeaşi. Duhul lucrează în ​acelaşi fel. Sfânta Scriptură este singura linie de o​rientare pentru orice, fie credinţă sau învăţătură. Noi trebuie să ne eliberăm de orice învăţătură străină şi să ne îndreptăm spre descoperirea Cuvântului profetic. Descoperire nu este pretutindeni, ci numai acolo unde o dă Dumnezeu.

În Exod 33:10 citim: „Tot poporul vedea stâlpul de nor oprindu‑se la uşa cortului; tot poporul se scula şi se arunca cu faţa la pământ la uşa cortului lui”. Astfel se întâmplă cu noi toţi când ne întâlnim cu Domnul. EL are o Cale care ne conduce la descoperirea Cuvântului şi a voii Sale. Noi nu putem face ceea ce dorim. EL este Sfânt şi drept în lucrarea şi în vorbirea Sa.

În pilda celor zece fecioare citim că toate s-au scu​lat pentru a‑L întâmpina pe Mire. Cinci dintre ele erau înţelepte şi cinci erau neînţelepte. Cel înţelept se bazea​ză şi se încrede în Domnul Dumnezeul său. Cel neînţelept se bazează pe sine însuşi. Cei înţelepţi recunosc lucra​rea Domnului din timpul acesta. O, de ar recunoaşte toţi copiii lui Dumnezeu, indiferent în care lagăr se află,  ceea ce este folositor spre pacea şi mântuirea lor!

Nouă ne trebuie o nouă întâlnire cu Domnul. Aşa cum ieşeau israeliţii din lagărul lor şi se aruncau cu faţa la pământ, trebuie să vină şi credincioşii adevăraţi pentru a se închina în faţa Domnului şi să recunoască faptul că Domnul a vorbit şi în timpul acesta din stâl​pul de foc gură către gură prorocului Său. Apoi, fieca​re se va putea ruga - Exod 33:13: „Acum, dacă am căpătat trecere înaintea Ta, arată‑mi căile Tale; atunci Te voi cunoaşte, şi voi avea trecere înaintea Ta. Şi gândeşte‑Te că neamul acesta este poporul Tău!”
Iubiţi fraţi şi prieteni, pentru noi toţi răsună chemarea de ieşire din orice tabără (organizaţie) creştină, ca să putem forma Biserica Dumnezeului Celui viu. Pentru noi răsună Cuvântul: „Ieşiţi afară popo​rul Meu şi nu vă atingeţi de ceea ce este necurat”. Cei care au găsit har înaintea Domnului, cunosc Planul lui Dumnezeu şi lucrarea Sa, fiind astfel pregătiţi pentru a lucra conform Planului Său.

Astăzi nu mai este suficientă o predică evanghelică despre Mântuitorul Cel bun, ci e nevoie de descoperirea profe​tică a Cuvântului şi a Planului de mântuire pentru tim​pul acesta, pentru că acum primim hrana cea mai puternică şi suntem învăţaţi de Dumnezeu. În Biserica Domnului Isus Hristos nu este loc pentru învăţături străine şi nici pentru tâlcuiri omeneşti. Nu, noi ne sculăm şi ne​ vom pune la uşa cortului întâlnirii ca să auzim cuvintele vii ale Dumnezeului Celui viu, în timpul acesta. Noi ne aruncăm cu faţa la pământ şi mulţumim Domnului pen​tru vorbirea Sa din timpul acesta. Noi cerem ca Tatăl ceresc să vorbească prin Duhul Sfânt tuturor celor care au auzit Cuvântul Său. El să vorbească atât de puternic, încât toţi să fie în stare să deosebească ce este drept înaintea Lui. EL să‑i ajute pe copiii Lui să  iasă afară liberi din orice lagăr în Numele Domnului Isus Hristos.

Eu cred că aceste prezentări din Cuvântul lui Dum​nezeu vor fi bine primite. Noi trăim acum, şi ca atare nu putem să ne oprim la ceea ce a făcut Dumnezeu în trecut. Dacă însă vom recunoaşte lucrarea Sa din trecut, noi vom recunoaşte şi lucrarea Sa prezentă. Prorocii, apostolii, şi toţi slujitorii adevăraţi ai lui Dumnezeu posedau descoperirea voii lui Dumnezeu pentru timpul lor, pentru că ei stăteau sub călăuzirea directă a Duhului Sfânt. Ei aveau intrarea liberă la cortul descoperirii şi vedeau mărirea lui Dumnezeu.

Apostolul Pavel scrie către credincioşii din Co​rint, în 1 Corinteni 12:7: „Şi fiecăruia i se dă arătarea Duhului spre folosul altora”. Referindu‑se la slujba Sa, el spune în 1 Corinteni 14:6: „În adevăr, fraţilor, de ce folos v‑as fi cu, dacă as veni la voi vorbind în alte limbi, şi dacă Cuvântul meu nu v‑ar aduce nici des​coperire, nici cunoştinţă, nici prorocie, nici învăţătură?” El aşează vestirea sa pe baza profetică a Cuvântului sfânt şi recunoaşte în timpul său împlinirea cuvintelor vorbite prin gura prorocilor din Vechiul Testament. El a trebuit să iasă mai întâi din cercul cărturarilor şi fariseilor pentru a primi descoperirea Domnului Isus Hristos şi pentru a recunoaşte voia lui Dumnezeu. Domnul Isus îi apăruse în cale pe drumul Damascului, iar Saul deve​nise Pavel, un slujitor ales pentru Dumnezeu.

În Noul Testament, calea spre descoperirea lui Dumnezeu în locul prea sfânt este liberă. În Vechiul Testament, marele preot intra o dată pe an cu sângele jertfei aduse, pentru a cere aco​perirea păcatelor şi împăcarea cu Dumnezeu. Hristos, Mare​le Preot, a intrat o dată pentru totdeauna cu propriul Său sânge în Locul prea sfânt din ceruri. Uşa este deschisă şi calea este liberă. Noi putem să‑L urmăm. Orice descoperire divină poate fi înţeleasă numai în locul prea Sfânt din cortul întâlnirii. Însă, cei mai mulţi credin​cioşi se află încă în curtea din afară, fără să ştie ​însă ce pregăteşte Dumnezeu pentru ei în locul prea sfânt sau ce are El de adus la cunoştinţă pentru ei în locul prea sfânt din descoperirea dumnezeiască.

Aşa cum s‑a adresat apostolul Pavel cu cuvinte de învăţătură şi de descoperire profetică Bisericii din timpul său, în acelaşi mod se întâmplă şi în timpul de faţă. Întreaga vestire a Evangheliei trebuie scoasă din sfera tâlcuirilor omeneşti şi aşezată exclusiv pe baza Cuvântului profetic. Aceasta este singura posibili​tate prin care putem primi desfăşurarea lucrării de mân​tuire, şi nu prin prisma unei organizaţii religioase dogmatice, ci numai Cuvântul lui Dumnezeu este valabil în ceea ce noi credem şi învăţăm. Mai ales în timpul a​cesta trebuie să confruntăm totul cu Cuvântul lui Dum​nezeu, deoarece este scris că mulţi se vor abate de la credinţă şi se vor alipi de învăţături stricăcioase. De la învăţăturile de bază ale Sfintei Scripturi, Satana a reuşit să‑i abată pe oameni, determinându-i să creadă tâlcuirile sale care se găseau în „curtea din afară”, despre care nu se ştie nimic în „cortul descoperirii”.

Biblia ne învaţă că există un singur Dumnezeu, care este totul în toate. Trebuie doar să intrăm în locul prea sfânt ca să putem primi şi trăi descoperirea lui Dumnezeu prin Duhul Sfânt. Atunci vom înţelege că Acelaşi Dumnezeu S‑a descoperit în cer ca Tată, pe pământ în Fiul, iar prin Duhul Sfânt locuieşte în noi. Nici un proroc sau apostol nu au a vorbit vreodată despre mai mul​te persoane în cadrul dumnezeirii. Astfel de discuţii se aud numai în curtea din afară, adică printre cei ce nu au fost niciodată în cortul întâlnirii şi descoperi​rii lui Dumnezeu. Toţi slujitorii şi copiii lui Dumnezeu care au primit şi au devenit părtaşi ai descoperirii prin Duhul Sfânt, Îl vor recunoaşte pe Dumnezeu în mod direct.

Isus Hristos, Fiul lui Dumnezeu, este Însuşi Dumnezeu descoperit în trup. EL, Cuvântul, S‑a făcut trup (Ioan 1:14) şi este astfel Emanuel (Dumnezeu este cu noi) – Matei 1:23.

Dacă doreşte cineva să înţeleagă mai bine descoperirea lui Dumnezeu, atunci el nu poate cerceta numai Noul Testament, ci trebuie să înceapă cu prima frază din Biblie. Cei mai mulţi oameni despart Noul Testament de Vechiul Testament; şi din cauza aceasta ei nu posedă un fundament pe care să construiască în continuare. Domnul Isus şi apostolii au predicat exclusiv din V.T., dovedind că lucrarea Domnului în N.T. este împlinirea Cuvântului vorbit de prorocii din V.T.

Întreaga teologie modernă din timpul acesta a căzut într-o cursă înşelătoare şi a ajuns prada unei cunoş​tinţe false despre Dumnezeu, pentru că ei nu posedă che​ia cunoştinţei Cuvântului profetic.

Dacă vrem să ştim cine este Isus Hristos, Mântuito​rul nostru, atunci trebuie să citim prorociile din V.T. Dacă vrem să ştim cum Se descoperă El, trebuie să citim evangheliile din N.T. Prorocul Isaia vorbeşte despre venirea lui Mesia, în cap. 9:6: „Căci un Copil ni s‑a născut, un Fiu ni s‑a dat, şi domnia va fi pe umărul Lui; Îl vor numi: „Minunat, Sfetnic, Dumnezeu tare, Părintele veşniciilor, Domn al păcii”„. Aceasta nu este o tâlcuire teologică, ci descoperirea dumnezeiască a Domnului Isus Hristos. Şi astăzi mai există ucenici ca Filip atunci, care-i cer Domnului: „Doamne, arată‑ne pe Tatăl, şi ne este de ajuns”. Răspunsul Domnului Isus a fost pentru el şi pentru noi toţi Ioan 14:9: „Isus a zis: „De atâta vreme sunt cu voi, şi nu M‑ai cunoscut, Filipe? Cine M‑a văzut pe Mine, a văzut pe Tatăl. Cum zici tu dar: „Arată​‑ne pe Tatăl?””. Taina cea mai mare nu poate fi cuprinsă cu mintea, şi nici nu poate fi explicată cu pilde omeneşti. Numai dacă Domnul Isus Hristos ni Se descoperă ca Domn al măririi, atunci vom vedea şi vom recunoaşte în spate​le Omului Isus, pe Domnul Hristos.

Apostolul Pavel a scris în 1 Timotei 3:16: „Şi fără îndoială, mare este taina evlaviei…  „Cel ce a fost ară​tat în trup, a fost dovedit neprihănit în Duhul, a fost văzut de îngeri, a fost propovăduit printre neamuri, a fost crezut în lume, a fost înălţat în slavă”. Evreii nu au putut crede niciodată altfel decât într‑un singur Dumnezeu. Acest singur Dumnezeu este Creatorul şi Cel ce tine totul prin puterea Sa. EL este Răscumpărător şi Împărat. Prin urmare, El S-a făcut de cunoscut în mai multe forme de descoperire, dar este Unul şi Acelaşi Dumnezeu.

Iubiţi prieteni, aţi primit voi descoperirea Duhu​lui, devenind părtaşi ai acestei descoperiri? Aţi intrat vreodată în Locul prea sfânt al lui Dumnezeu? Aţi păşit vreodată spre Golgota, sub Sângele împăcării? A putut Domnul să Se descopere cu adevărat în viata voastră ca Cel ce este, Cel ce era şi Cel ce vine? Nu vă mulţumiţi pe mai departe numai cu o cunoştinţă mintală despre Dumnezeu care corespunde cu tâlcuirile omeneşti, ci intraţi în cortul întâlnirii şi recunoaşteţi că Domnul este Dumnezeu. Atunci puteţi striga împreună cu Toma: „Domnul meu şi Dumnezeul meu!”. Isus Hristos, Mântuitorul nostru, era Dumnezeu şi Om. După Duh, El era Dumnezeu, după trup însă, era om. Ca om, El a murit pentru noi, oamenii, dar a înviat ca Domn asupra vieţii şi a morţii, după ce biruise toate puterile duşmanului. Dorim ca Domnul Isus să Se descopere fiecăruia prin Duhul Sfânt. Numai Duhul Său ne călăuzeşte în tot Adevărul. Cuvântul Său este Adevă​rul pentru toţi oamenii care sunt pregătiţi pentru călă​uzirea Duhului Sfânt. Doresc ca El să Se descopere fie​căruia şi să ne conducă împreună în „cortul întâlnirii”, ca să nu‑i mai auzim pe alţii, ci numai pe Domnul Isus. EL să‑i binecuvânteze pe toţi cei ce aud Cuvântul Lui. Aceasta este dorinţa şi ruga mea în Numele Domnului Isus Hristos.

Copiii lui Dumnezeu se bucură şi în timpul acesta de vestirea şi învăţătura Cuvântului profetic; este gene​raţia în care sunt vestite adevărurile biblice tuturor oamenilor. Domnul a binecuvântat această lucrare în mod deosebit, prezentându-Se ca Cel viu în mijlocul copiilor Săi.

Apostolul Pavel a fost un slujitor al lui Dumnezeu, umplut şi călăuzit de Duhul Sfânt. Slujba sa era însoţită de semne şi minuni, deci adeverită de Domnul Dumnezeu. Prin chemare divină, el a fost aşezat în slujba aposto​lică pentru a vesti Planul lui Dumnezeu într‑o formă încă nemaiîntâlnită. El spunea următoarele despre vestirea sa ‑ Romani 9:1: „Spun adevărul în Hristos, nu mint; cuge​tul meu, luminat de Duhul Sfânt, îmi este martor”. Aceste cuvinte nu au fost vorbite în glumă. Un om care suportă ocara lui Hristos printre oameni, nu poate să glumească. El putea spune prin Duhul Sfânt:: „Cugetul meu îmi este martor prin Duhul Sfânt, pentru ca să vorbesc adevărul în Hristos”. În toată smerenia pot să spun şi eu în fa​ţa Domnului: „Cugetul meu îmi este martor prin Duhul Sfânt că „Mesajul sfârşitului” este Adevărul curat al Cuvântu​lui descoperit, destăinuit şi  luminat prin Duhul Sfânt, pentru timpul acesta”. Pentru o însărcinare divină, este necesară mai întâi o chemare divină. Cine poate să‑şi pună mina pe inimă în timpul acesta şi să spună ziua şi ora în care a fost chemat şi însărcinat de Domnul Isus Hristos? Cine stă în faţa Domnului cu vestirea Cuvântului şi îşi dă seama de ceea ce predică? Nu se vorbeşte în prezent foarte mult despre adevăr în dife​ritele organizaţii, şi totuşi se predică multe neadevă​ruri?

Ceea ce nu corespunde cu Cuvântul lui Dumnezeu,  ceea ce nu este identic cu învăţătura apostolilor şi prorocilor, nu poate să fie din adevăr. Duhul Adevărului descoperă şi Cuvântul Adevărului. Toţi acei ce sunt din Adevăr, ascultă Glasul Domnului şi Cuvântul Său din timpul acesta. În toate cele şapte Mesaje către Biserici se spune la sfârşit:: „Cine are urechi, să asculte ce zi​ce Duhul Bisericilor”.

Slujba fratelui Branham a fost tot atât de mult confirmată ca şi cea a apostolilor şi prorocilor. Aşa cum a fost apostolul Pavel în vremea sa, tot la fel a fost şi fratele Branham în timpul acesta omul cu che​mare divină şi cu descoperirea Duhului Sfânt, având menirea să prezinte ceea ce are de spus Duhul Bisericilor în tim​pul acesta. Ne gândim numai la descoperirea şi prezen​tarea celor şapte Mesaje către cele şapte Biserici, la deschiderea celor şapte peceţi şi la descoperirea tu​turor învăţăturilor biblice.

Isus Hristos umblă printre cele şapte sfeşnice de aur. În Apoc. 1:18, El nu este descris ce Fiul lui Dumnezeu, ci ca Fiul omului. Este foarte important să res​pectăm descrierea şi legătura în care a fost scrisă tema sau lucrarea respectivă. Orice exprimare din Biblie a fost folosită şi rânduită corect. Acolo unde scrie „Fiul omului”, nu poate sta „Fiul lui David” sau „Fiul lui Dumnezeu”, pentru că fiecare exprimare descri​să ne expune o altă lucrare. Unde serie: „Fiul lui Da​vid”, nu poate sta „Fiul omului”, pentru că ne arată o altă lucrare a Domnului. Apostolul Pavel Îl descrie pe Isus Hristos ca „Fiul lui Dumnezeu” în epistolele sale. Cele patru evanghelii Îl descriu pe Isus Hristos ca „Fiul omului” în slujba Sa profetică. Apoi Îl găsim pe Isus Hristos descris ca „Fiul lui David” în legătură cu domnia Sa în împărăţia de o mie de ani. Aşa cum am spus mai înainte, în ultima Carte din Biblie Isus Hristos este descris ca „Fiul omului”, umblând printre cele şapte sfeşnice de aur. Asta înseamnă că El desfăşoară o lucrare profetică în mijlocul Bisericii Sale. EL a murit ca „Fiul lui Dumnezeu”, nu ca „Fiul lui David” şi nu ca „Fiul omului”, pentru că noi nu trebuia să devenim fii ai lui David şi nici fii ai oamenilor, ci fii şi fiice ale lui Dumnezeu. De fiecare dată când este vorba des​pre partea profetică a lucrării de mântuire, vom întâlni pe Domnul Isus Hristos ca „Fiu al omului”. Dar când este descrisă mântuirea şi răscumpărarea copiilor Săi, în general, despre răscumpărarea în Isus Hristos, atunci Îl vom întâlni ca „Fiul lui Dumnezeu”.

Cei mai mulţi credincioşi cred în Isus Hristos, în Fiul lui Dumnezeu, şi au impresia că aceasta este de ajuns. Aici aş vrea să pun unele întrebări. În legătură cu textul în care Domnul Isus Hristos vorbeşte despre timpul din urmă, în care va fi ca în zilele Sodomei şi ale lui Noe, găsim scris despre „Fiul omului”, şi nu despre „Fiul lui Dumnezeu”. Citim, de exemplu, textul din Luca 17:30: „Tot aşa va fi şi în ziua când se va arăta Fiul omului”. Imediat după acest text este descrisă răpirea - versetele 33-37: „Oricine va căuta să-şi scape viaţa, o va pierde; şi oricine o va pierde, o va găsi. Vă spun că în noaptea aceea, doi inşi vor fi în acelaşi pat, unul va fi luat şi altul va fi lăsat; două femei vor măcina împreună: una va fi luată, şi alta va fi lăsată. Doi bărbaţi vor fi la câmp: unul va fi luat, şi altul va fi lăsat.” Ucenicii l-au întrebat: „Unde, Doamne?” Iar El a răspuns: „Unde va fi trupul, acolo se vor strânge vulturii.” În Luca 18:7,8 citim: „Şi Dumnezeu nu va face dreptate aleşilor Lui, care strigă zi şi noapte către El, măcar că zăboveşte faţă de ei? Vă spun că le va face dreptate în curând. Dar când va veni Fiul omului, va găsi El credinţă pe pământ?”
Noi am arătat că, dacă-L primim pe Isus Hristos ca Răscumpărător, Îl vedem ca Fiul lui Dumnezeu care a murit pentru noi şi ne-a mântuit. Dacă avem în vedere însă împlinirea cuvântului profetic, atunci Îl vedem pe Isus ca Fiul omului. Aici, în Luca 18, Îl vedem numai ca Fiu al omului. Mai întâi El se descoperă; apoi este descrisă răpirea. Acelaşi lucru îl găsim în cap. 18, unde se spune că Dumnezeu va face dreptate aleşilor Lui, dar întrebarea este: „Dar când va veni Fiul omului, va găsi El credinţă pe pământ?” Fiul lui Dumnezeu a găsit, în decursul istoriei, credinţă la mulţi oameni, dar acum se pune problema dacă Isus Hristos va găsi credinţă pe pământ, ca Fiul omului, în slujba Sa profetică. Răspunsul este: aleşii Lui au crezut în toate timpurile. Ei Îl cred şi acum. EL le va face dreptate pentru că ei strigă zi şi noapte către El.

Referitor la aceste lucruri nu mai putem intra în amănunte, dar eu îl rog pe fiecare să se gândească de ce Isus Hristos, Domnul nostru, este arătat ca Fiul omului în mijlocul celor şapte sfeşnice de aur. Din gura Lui iese o sabie ascuţită cu două tăişuri. EL Se adresează de fiecare dată îngerului Bisericii. EL ţine cele şapte stele în mâna Sa dreaptă. Tot ce are Domnul de spus prin descoperire profetică, El transmite slujitorului Său din timpul respectiv. Acesta aduce Mesajul poporului ales al lui Dumnezeu. Copiii lui Dum​nezeu vor asculta Mesajul şi vor deveni biruitori prin puterea Cuvântului descoperit şi prin Sângele Mielului. Aşa de precis cum trăim acum într-o epocă profetică, tot aşa de precis Se descoperă Domnul Isus Hristos ca Fiu al omului în afara lagărelor creştine existente, ca şi a​tunci când a umblat pe pământ, lucrând şi trăind în afara organizaţiilor religioase ale timpului. Toţi aceia care ascultă acum glasul Lui, vor ieşi din lagărul lor propriu şi se vor îndrepta spre cortul descoperirii Dumnezeului Celui viu, ascultând ce are de spus Duhul Bisericilor în timpul acesta.

Noi Îi mulţumim din toată inima lui Dumnezeu pen​tru slujba profetică a fratelui Branham. Prin vestirea sa ni s‑a prezentat Planul de mântuire în amploarea sa. Noi vedem pe Isus Hristos, ca Fiul lui Dumnezeu, în suferinţa şi moartea Sa, dar şi în puterea învierii Sale. În El, noi suntem binecuvântaţi cu orice binecuvântare dumnezeiască. Noi Îl vedem ca Fiu al omului, care ni Se descoperă din cer şi ne vorbeşte. Noi Îl vedem şi ca Fiu al lui David, şezând pe scaunul de domnie ca Împărat în Împărăţia de o mie de ani. Dorim ca toţi credincioşii să vadă mai amplu şi mai clar aceste legături biblice şi să trăiască din nou cu Dumnezeu. Noi ne dorim o nouă întâlnire cu Domnul. Noi recunoaştem că El Se descoperă din nou ca Fiul omului. Toţi aleşii Lui se lasă pregătiţi prin credinţă pentru ziua glorioasă a revenirii Sale. Noi Îl rugăm ca El să‑i binecuvânteze pe toţi din Est şi din Vest, în Numele Domnului Isus Hristos.

În continuare mai citim un text din Isaia 30:4: „Domnul Dumnezeu mi‑a dat o limbă iscusită, ca să ştiu să înviorez cu vorba pe cel doborât de întristare. El îmi trezeşte, în fiecare dimineaţă, El îmi trezeşte ure​chea, să ascult cum ascultă nişte ucenici.” Aici găsim semnalmentele unui ucenic adevărat al lui Isus. Cuvântul „ucenic” poate fi înlocuit tot atât de bine cu cuvântul „elev”. Aici Îl găsim pe Domnul Isus ca fiind Învăţătorul, iar noi suntem ucenicii. În Vechiul Testament mai găsim un singur text în care apare Cuvântul „ucenic”. Isaia 8:16 spune: „Înveleşte această mărturie, pecetluieşte a​ceastă descoperire, între ucenicii Mei”. Lucrurile ascun​se ale lui Dumnezeu nu sunt descoperite oricui. De obi​cei, lucrurile de valoare şi scumpe se pun sub sigiliu, adică sunt ascunse. În Daniel 12:4 citim: „Tu, însă, Daniele, ţine ascunse aceste cuvinte, şi pecetluieşte car​tea, până la vremea sfârşitului. Atunci mulţi o vor citi şi cunoştinţa va creşte”. În Planul de mântuire al lui Dumnezeu există lucruri scumpe şi de preţ, care nu au fost descoperite oricui în timpurile trecute. Când auzi​se apostolul Ioan cele şapte tunete, el voia să scrie ceea ce vorbiseră, dar un glas din cer i‑a poruncit:: „Pecetluieşte ce au apus cele şapte tunete, şi nu scrie ce au apus!” ‑ Apocalipsa 10:4.

Dumnezeu poate descoperi, însă El poate şi să pecet​luiască ceea ce conţine descoperirea, pentru ca să facă de cunoscut aceste lucruri la timpul potrivit poporului Său. În Isaia 45‑3 scrie: „Îţi voi da visterii ascunse, bogăţii îngropate, ca să ştii că Eu sunt Domnul care te chem pe nume, Dumnezeul lui Israel”. Acum, dacă Dumnezeu ne face gospodari ai bogăţiilor Sale îngropate şi ai visteriilor ascunse, atunci ar trebui să recunoaştem că El ne‑a iu​bit şi ne‑a chemat pe nume. Domnul Dumnezeu a ascuns multe lucruri de ochii celor înţelepţi şi le‑a descope​rit ucenicilor Săi. Citim în Isaia 35:8: „Acolo se va croi o cale, un drum, care se va numi Calea cea Sfântă: nici un om necurat nu va trece pe ea, ci va fi numai pen​tru cei Sfinţi; cei ce vor merge pe ea, chiar şi cei fă​ră minte nu vor putea să se rătăcească”. Făgăduinţa este valabilă numai pentru biruitori; ei vor mânca din mana ascunsă. În textul din Isaia 50:4 am citit despre ascul​tare şi auzire, şi asta în calitate de ucenici. Însuşi Domnul tre​zeşte urechea ucenicului. Ei ascultă şi învaţă de la El, asemenea unui elev de la învăţătorul său. Tot timpul el doreşte să mai afle ceva. EL a rânduit copiilor Săi, prin har, dreptul să afle lucrurile folositoare la timpul potrivit şi în modul cel mai potrivit, pentru înviorarea celui doborât de întristare şi pentru ridicarea celui fără speranţă.


Suntem noi însă ucenici adevăraţi ai lui Isus? Am ascultat noi cu băgare de seamă? Am vorbit noi cu grijă acolo unde trebuia? A putut Domnul să pecetluiască în noi Cuvântul Său prin Duhul Sfânt? În Matei 5 citim: „Ucenicii Lui s‑au apropiat de El. Apoi a început să vorbească şi să‑i înveţe”. Cuvântul „creştin” este o denu​mire foarte largă. Chiar să fii credincios, nu înseamnă încă prea mult, dacă cineva crede în conformitate cu o formă prescrisă, dogmatică. Aici este vorba despre ucenicii adevăraţi. Un ucenic a părăsit totul, chiar şi pe sine însuşi, pentru a deveni un urmaş al Învăţătorului său. Domnul Isus i‑a ​chemat pe fiecare dintre ucenicii Săi pe nume. EL îi în​văţa. EL le‑a deschis mintea pentru Scriptură. EL S‑a descoperit în mijlocul lor ca Cel viu şi ca Cel înviat. În Biblie nu este scris „Pe când credincioşii” sau „Pe când creştinii erau adunaţi, Domnul Isus a venit în mijlocul lor”, ci „Pe când ucenicii erau adunaţi, a venit Isus, a stat în mijlocul lor şi le‑a zis: „Pace vouă!”„ ‑ Ioan 20:19. Cine nu se numeşte astăzi credincios sau creştin? Dorim ca Domnul să găsească şi în timpul acesta ucenici adevăraţi, care se aşează la picioarele Lui ca nişte buni elevi. EL deschide şi astăzi gura şi le vorbeşte copii​lor Săi. În Ioan 8:31 citim: „Şi a zis Iudeilor, care cre​zuseră în El: „Dacă rămâneţi în Cuvântul Meu, sunteţi în adevăr ucenicii Mei”. Acelaşi lucru îl vorbeşte şi astăzi Domnul Isus credincioşilor dintre neamuri. Pentru a de​veni credincios există o singură condiţie, şi anume aceea de a‑L crede pe Domnul Isus Hristos. Pentru ca să fim cu adevărat ucenicii lui Isus Hristos, trebuie să rămânem în Cuvântul Său. „Dacă rămâneţi în Cuvântul Meu, sunteţi în adevăr ucenicii Mei”, a spus Domnul Isus. Faptul că şi în timpul acesta există 
foarte mulţi credincioşi, nu tăgăduieşte nimeni, şi mulţi care se pretind a fi creştini; dar unde sunt însă adevăraţii ucenici ai lui Isus Hristos, despre care se poate
spune că au rămas cu adevărat în Cuvântul Său?

În Evanghelia după Ioan 13:5 citim că Domnul Isus a spălat picioarele ucenicilor Săi. Apoi S‑a îndreptat spre ucenicii Lui şi le‑a zis, în vers. 14: „Deci, dacă Eu, Domnul şi Învăţătorul vostru, v‑am spălat picioarele, şi voi sunteţi datori să vă spălaţi picioarele unii altora.”

Domnul Isus nu a spus aceste lucruri evreilor sau creş​tinilor, ci ucenicilor Săi. Învăţătorul subliniază: „Eu v‑am dat o pildă, ca şi voi să faceţi cum am făcut Eu”. Menţionăm că El nu a spus: „voi să nu fa​ceţi cum am făcut Eu”. Acest Cuvânt nu necesită nici o tâlcuire, ci numai respectare şi împlinire. Domnul Isus îndeamnă în continuare, în vers. 16: „Adevărat, adevă​rat vă spun, că robul nu este mai mare decât domnul său, nici apostolul mai mare decât cel ce l‑a trimis”. Şi to​tuşi s‑au găsit mulţi oameni care s‑au ridicat chiar deasupra acestui Cuvânt din Scriptură, plasând tâlcuiri​le lor ca explicaţie valabilă. Domnul Isus mai adaugă la această temă: „Dacă ştiţi aceste lucruri, ferice de voi, dacă le faceţi”. Deci, să le faceţi, să nu le excludem sau să le comentăm. Fericirea noastră, ca ucenici ai lui Hristos, constă în ascultarea faţă de Cuvântul Domnului.

​Nu există ucenic adevărat care să nu poarte în inimă dorinţa de a face voia Învăţătorului său. Astăzi fieca​re scoate şi adaugă în Scriptură cum doreşte, fără a se interesa de restul Scripturii.

Trimiterea în misiune nu a fost adresată predicatorilor sau evangheliştilor, ci numai ucenicilor. În Matei 28:16 citim: „Cei unsprezece ucenici s‑au dus în Galilea, în muntele unde le poruncise Isus să meargă.” Domnul Isus nu a poruncit să fie construite seminare şi scoli biblice. EL nu a ordinat pe nimeni ca pastor într-o anumită sectă, ci a dat o poruncă simplă ucenici​lor Săi: „Duceţi‑vă şi faceţi ucenici din toate neamuri​le”. Domnul Isus nu a vorbit nimic despre faptul ca nea​murile să devină catolici sau evanghelici. Nu este scris nimic despre porunca de a deveni baptişti sau pen​ticostali. EL a dat ucenicilor Săi însărcinarea să fa​că ucenici din toate neamurile. Am văzut mai înainte ceea ce înseamnă Cuvântul „ucenic”. Este vorba despre urmaşii adevăraţi, care îşi iau crucea şi umblă pe urme​le Învăţătorului lor, care se lasă învăţaţi de Domnul lor şi rămân în Cuvântul Său. Domnul Isus ne spune în Ioan 15:8: „Dacă aduceţi multă roadă, prin aceasta Tatăl Meu va fi proslăvit; şi voi veţi fi astfel ucenicii Mei”.

După înviere, Domnul Isus S‑a descoperit în mijlo​cul ucenicilor Săi. Apostolul Toma a spus cu această o​cazie: „Domnul meu şi Dumnezeul meu!”. Vedem prin urmare că des​coperirea Domnului Isus Hristos nu are loc în mijlocul aşa‑zişilor credincioşi sau creştini, ci în mijlocul u​cenicilor adevăraţi şi ai urmaşilor Domnului. În Ioan 21:1 scrie din nou: „După aceea Isus S‑a mai arătat u​cenicilor Săi la marea Tiberiadei”. Domnul Isus nu a încetat să Se descopere ucenicilor Săi ca să le vorbească.

În Fapte 11:26 citim că : „întâiaşi dată, ucenicilor li s‑a dat numele de creştini, în Antiohia”. Ucenicii umblau pe urmele Învăţătorului lor. Duhul Său Se odih​nea asupra lor. Hristos era „Unsul”, iar ei erau „unşii Domnului”. Cuvântul „creştin” înseamnă în limba noastră „unsul”. Rânduiala biblică este aceasta: mai întâi trebu​ie ca noi să venim la credinţa vie şi adevărată a Domnului Isus Hristos, apoi să păşim pe urmele Domnului, să rămânem în Cuvântul Său, şi astfel să dovedim că suntem ucenicii Săi. Duhul Domnului vine asupra noastră pentru a ne unge, şi astfel vom deveni creştini adevă​raţi, oameni în care se descoperă viata lui Isus Hristos.

​Apostolul Pavel scrie în Coloseni 3:4: „Când Se va arăta Hristos, viaţa voastră, atunci vă veţi arăta şi voi împre​ună cu El în slavă”.

Unde găsim noi printre creştinii zilelor noastre pe ucenicii adevăraţi ai Domnului, cărora El le poate deschide urechea, le poate vorbi şi pe care îi poate în​văţa? Iubiţi prieteni, sunteţi deja un ucenic adevărat al lui Isus Hristos sau vă este de ajuns dacă sunteţi numai un credincios cu nume sau un creştin bine văzut? Dorinţa şi ruga mea este ca Domnul să‑Şi aleagă uceni​cii din toate neamurile, pe acei care sunt pregătiţi pen​tru a‑L urma pe Domnul şi să facă voia Lui, în Numele Domnului Isus Hristos.

În Numele Domnului mai citim şi textul din Isaia 57:14: „Şi El zice: „Croiţi, croiţi drum, pregătiţi calea, luaţi orice piedică din calea poporului Meu”„. Este ade​vărat că Domnul Dumnezeu a trimis o foamete duhovniceas​că pentru poporul Său. Dorinţa noastră este ca să ves​tim Cuvântul curat al lui Dumnezeu, fără a adăuga vreo tâlcuire omenească acestuia. Domnul este Cel care a dat porunca. Cuvântul Său trebuie să fie valabil, iar Planul Său trebuie împlinit. Pentru poporul Său trebuie croit un drum fără piedici. Însuşi Domnul trebuie să ajungă să vorbească în mijlocul nostru. Cel Prea Înalt a spus: „Luaţi orice piedică din calea poporului Meu”. Poporul lui Dumnezeu a avut de întâmpinat în toate timpurile tot felul de piedici, dar Domnul i‑a trimis în repetate rânduri pe slujitorii Săi pentru croirea din nou a dru​mului pe care se poate circula fără piedici .

Pentru aceasta găsim suficiente exemple în Sfânta Scriptură. Domnul îi descoperise lui Moise Planul Său cu privire la poporul Israel, împlinirea făgăduinţelor, arătându‑i calea pe care trebuia să umble poporul. Dom​nul Dumnezeu era în mijlocul lor ziua şi noaptea, lumi​nându‑le drumul. Dar după un timp oarecare se ridicase Balaam, unul din seminţiile (religiile) apropiate, care a adus poporul la cădere. Mâna lui Dumnezeu nu S‑a lăsat aşteptată, astfel că într-o zi au murit 23 000 de oameni din poporul Israel. Şi Balaam era un proroc, dar el nu poseda nici o însărcinare dumnezeiască. El nu avea Cuvântul făgăduinţei pentru timpul Său. El nu putea să aducă poporului nici o binecuvântare. Este adevărat că Domnul îi vorbise, dar la ce ne foloseşte o descoperire dacă cineva trece pe lângă Cuvântul făgăduinţei?

Adevăraţii trimişi sunt proroci ai Cuvântului. Domnul le descoperă mai întâi acestora Planul Său, prin Cuvânt, apoi îi călăuzeşte prin Duhul Sfânt. Balaam nu făcea parte din poporul ales. El nu avea parte de făgăduinţele şi binecuvântările pentru timpul acela. El era însărcinatul lui Balac, împăratul moabiţilor. Nici aces​ta nu făcea parte din poporul Israel, în mijlocul căruia se împlineau făgăduinţele lui Dumnezeu. Balaam era trimis să blesteme ceea ce a binecuvântat Domnul; însă Dom​nul nu îngăduie ca aleşii Lui să fie blestemaţi. NU! Asupra lor vine binecuvântarea Atotputernicului. Aici îi avem faţă în faţă pe cei doi proroci, şi anume pe Moise, trimisul Domnului cu „Aşa vorbeşte Domnul” pentru timpul respectiv şi cu însărcinarea lui Dumnezeu pentru a scoate poporul din robie la libertate şi credinţă, şi pe Balaam, omul fără însărcinare dumnezeiască, fără Cuvântul făgăduinţei, care vorbea împotriva a ceea ce vorbise Dum​nezeu.

Orice om, fie el predicator sau proroc, care este dispus să‑l blesteme pe trimisul lui Dumnezeu sau este tentat să facă aşa ceva, mărturiseşte prin aceasta că el însuşi nu face parte din poporul lui Dumnezeu. Cuvântul ne învaţă să nu blestemăm, să nu judecăm şi să nu urâm pe nimeni. Cine urăşte este un ucigaş. Satana a fost primul ucigaş. Deci, prin aceasta, el spune singur al cui fiu este. Astfel de oameni se vor poticni şi vor cădea. Blestemul îi va lovi mai repede sau mai târziu şi ei nu vor scăpa.

În timpul prorocului Ieremia, se ridicase încă un proroc cu numele Hanania. Prorocul Ieremia proroci​se în Numele Domnului - Ieremia 29:10: „Dar iată ce zice Domnul: „De îndată ce vor trece şaptezeci de ani ai Babilonului, Îmi voi aduce aminte de voi, şi voi împlini faţă de voi făgăduinţa Mea cea bună, aducându‑vă înapoi în locul acesta”; iar Hanania se ridicase singur şi prorocise, cap.28:11: „Si Hanania a zis în faţa întregului popor: „Aşa vorbeşte Domnul: „Aşa voi sfărâma, peste doi ani, de pe grumazul tuturor neamurilor jugul lui Nebu​cadneţar, împăratul Babilonului!” Prorocul Ieremia a plecat”. Mai era Încă unul, cu numele Şemaia, în mijlo​cul celor din robie, care vorbise fără să fi fost tri​mis de Domnul ‑ cap. 29:31: „Trimite să spună tuturor celor din robie: „Aşa vorbeşte Domnul despre Şemaia, Ne​halamitul: „Pentru că Şemaia vă proroceşte fără să‑l fi trimis Eu, şi vă insuflă o încredere mincinoasă…”. Po​porul trebuia acum să decidă care dintre aceşti proroci a vorbit de la Dumnezeu prin inspiraţia Duhului Sfânt şi care a vorbit de la sine. Lucrul cel mai trist este că poporul ascultă întotdeauna pe cei care vorbesc şi prorocesc de la sine putere. După ce a terminat Ieremia cu vestirea mesajului, care trebuia citit în faţa poporului, preoţii şi fruntaşii poporului au pus mâna pe Ieremia şi strigau: „Acum trebuie să mori!” De prorocul Hanania nu s-a atins nimeni, pentru că el vorbise în înţelegere cu prorocii şi preoţii poporului. Dar Ieremia vorbise prin însărcinarea şi înţelepciunea lui Dumnezeu.

În timpul împăratului Ahab au prorocit 400 de proroci ai Israelului, şi totul în contradicţie cu ceea ce spunea Mica în Numele Domnului, pe baza descoperirii divine. Ahab nu a întreprins nimic împotriva celor 400 de proroci, dar despre Mica este scris în 1 Împăraţi 22:27: „şi să le spui: „Aşa vorbeşte împăratul: „Puneţi pe omul acesta la închisoare, şi hrăniţi-l cu pâinea şi apa întristării, până când mă voi întoarce în pace.””” Prorocul Mica a fost atât de sigur de descoperirea primită, încât a zis: „Dacă te vei întoarce în pace, Domnul n-a vorbit prin mine!” Apoi a mai zis: „Auziţi popoare toate!” – vers. 28.

Acum trecem la Noul Testament. În zilele dinaintea venirii lui Mesiah, au predicat foarte mulţi preoţi, rabini, farisei, etc. Dar deodată, apare un om din pustiu trimis de Dumnezeu cu un mesaj către aleşii Domnului din timpul acela. Toţi cei care au primit har din partea Domnului, au crezut vestirea sa. Depinde mult dacă noi putem deosebi cine vine cu mesajul Domnului, cu „Aşa vorbeşte Domnul!” , şi cine vorbeşte de la sine. Pavel a fost atât de convins de adevărul şi corectitudinea vestirii Evangheliei, încât a scris în Galateni 1:9: „Cum am mai spus, o spun şi acum: dacă vă propăvăduieşte cineva o Evanghelie, deosebită de ceea pe care aţi primit-o, să fie anatema!” În plus, el putea să spună în versetul 12: „… pentru că n-am primit-o, nici nu am învăţat-o de la vreun om, ci prin descoperirea lui Isus Hristos!” În mesajul către Biserica Efes, din Apocalipsa, citim în capitolul 2:2: „… că ai pus la încercare pe cei ce zic că sunt apostoli şi nu sunt, şi i-ai găsit mincinoşi”. Apostolul Pavel spune în Galateni 1:10: „Caut eu oare în clipa aceasta, să capăt bunăvoinţa oamenilor, sau bunăvoinţa lui Dumnezeu? Sau caut să plac oamenilor? Dacă aş mai căuta să plac oamenilor, n-aş fi robul lui Hristos.”
Astăzi găsim pretutindeni, tot felul de învăţători, proroci mincinoşi şi apostoli (misionari trimişi de oameni), care se bucură de autoritate în faţa oamenilor, dar în vestirea lor ei sunt falşi, pentru că aceasta nu corespunde cu vestirea prorocilor şi apostolilor Domnului.

Toţi trimişii Domnului vestesc sută la sută Adevă​rul Domnului. Unitatea noastră de măsură poate fi numai Cuvântul lui Dumnezeu. De aceea se pune întrebarea: co​respunde învăţătura despre Dumnezeu din bisericile de astăzi cu mărturia întregii Scripturi? A vorbit vreoda​tă un proroc, apostol sau învăţător despre mai multe persoane sau despre „Sfânta treime” a lui Dumnezeu? Sau au vorbit ei despre un singur Dumnezeu, care S‑a descoperit ca Tată, Fiu şi Duhul Sfânt? Cum au botezat apostolii? Cum priviţi voi textul din Matei 28:19? Ca o formulă pentru botez sau ca o însărcinare? Cine citeşte despre practica botezului în Fapte, va constata că apostolii au înţeles bine porunca misionară, botezând în Numele Domnului Isus Hristos. Ei şi‑au dat bine seama că este vorba de Numele lui Isus, care este mai presus de orice nume, în care S‑a descoperit Dumnezeul Atotputernic în Noul Testament.

Cum stăm cu cina Domnului? Pe cine interesează în ziua de azi ce spune Biblia în legătură cu aceasta? Unde se mai foloseşte acum o pâine, aşa cum a făcut‑o Domnul Isus? EL a binecuvântat‑o şi a frânt‑o, apoi a dat‑o ucenici​lor Săi. Apostolul Pavel a spus: ”Am primit le la Dom​nul ce v‑am învăţat” ‑ 1 Corinteni 11:25. Fiecare dintre noi trebuie să urmeze în timpul acesta porunca Domnului: „Croiţi, croiţi drum, pregătiţi Calea, luaţi orice piedică din calea poporului Meu”.

Cea mai mare piedică pentru poporul lui Dumnezeu sunt învăţăturile nebiblice. Există numai o singură învăţătură adevărată, respectiv aceea care este descoperită prin Duhul Sfânt, în legătură cu orice temă biblică. Toate celelalte sunt numai titluri şi dogme ale oamenilor, fie că este vorba despre Dumnezeu, botez, cină sau celelalte învăţături biblice.

Iubiţi ascultători, rămâne la aprecierea dumneavoastră dacă doriţi să mai amânaţi cu indiferenţă lucrurile dumneze​ieşti sau dacă sunteţi pregătiţi să înlăturaţi orice piedică din calea Domnului şi să umblaţi pe calea croită pentru poporul Său, să recunoaşteţi învăţăturile biblice şi să vă puneţi astfel de partea Domnului.

Rugăciunea mea este ca Domnul să dăruiască har po​porului Său; să ne deschidă ochii pentru Cuvântul Său; să ne deschidă mintea ca să deosebim Adevărul de minciună, în Numele Domnului Isus Hristos! Amin!

Îndemnul nostru este în Daniel 9:23: „Ia aminte la Cuvântul acesta ca să înţelegi descoperirea!”  Amin!

